text:
Ma-li pa hka-nong na akyu nnan hkam sha lu wa sai
Ma-li pa hka-nong na akyu nnan hkam sha lu wa sai
时间:2010-08-04 00:00:00 来源:德宏团结报
Ndai go tsit lali tsom dik ai Ma-li pa hka-nong makau mayan rai nga ai.
Shi ka masha ndai lapran Ma-li pa hka-nong ko shiga sa san ai htom chye lu ai, hka-nong na hking rai yong ma-hkra galo ngut sai hte maren, ya yang na mu lam madung go, hka-hkong hka la galo hpang wa nna, hka-nong dim ai akyu nnan hkam sha lu wa sai.
Ma-li pa hka-nong go, Yinnan mungdo gaba nambat 15 yo shada laman hta, ginjo ko nna sinna maga majen je muhtam lam hta galo sa wa na hka-nong gaba lahkong na langai mi rai nga ai. Hka-nong ndai galo ngut jang, hka-nong lawu de na masha marai mun 3.3 hte hkauhting hkauna mu mun 1.5 hka moru htang shadang mung mi na hta aten ni ning pyi n du ai ko nna 10 ning hte 20 ning daram du lu hkra shatso la na rai nga ai hta n-ga, Nshon pa na yi sun hkauna mu mun 22.68 hpe mung no tek shingdang lu nga ai.
Ya aten du yang, hka-nong galo ai ko na ja gumhpro arang lap mun 51806 bang da sai hte maren, 2010 ning hta arang gumhpro lap mun 7040 bang na hku yo shada ton ai rai yang, shata 1 ko nna shata 6 du yang, gumhpro lap mun 2600 bang ngut sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


c: text/html

text:
Shiga masa景颇新闻
Mungdo gumgai dingla ganbu gonhkang da...
州老干部局送系列活动进乡村
Shata 4 nhtoi 24 ya shani, mungdo gungai dingla ganbu gonhkang dap ni go Mangshi rungdap magam mu rapdo, my...
-
Yinnan wandat hpaga rung Shuili wandat...
2012-11-02Yinnan wandat hpaga rung Shuili wandat...
Yinnan wandat hpaga rung Shuili wandat hton shalai dap hpe shata 8 pro 2 ya shani go sharot ton sai Yinnan wandat hpaga rung lit madu lauban gaba Lau Yi Lung, kunhting lit madu Chyu Jin Fung re ningbo ni hte seng ang ai rung dap magam gun
-
Mungdo hkaimu hpaji dap Yinnan hkaimu...
2012-11-02Mungdo hkaimu hpaji dap Yinnan hkaimu...
Shata 8 nhtoi 11 ya shani, Sakhkung mungdo hkaili gon lajang dap ni woi ninghtan, mungdo gaba, Sakhkung mungdo na seng ang laksan sara n i hpe so shaga la nna, mungdo hkaimu hpaji dap,Yinnan hkaimu dakkasu jong ni jom hkai shalat ai nli gaj
-
Mungdo num ma gonhkang rapdo ni “7.2...
2012-11-02Mungdo num ma gonhkang rapdo ni “7.2...
Shata 8 pro 5 ya shani, mungdo num ma gonhkang rapdo ni 7 23 zuphpong na ja chyum mungga madat mara la ma ai Shata 7 nhtoi 23 ya shani hpo hpong ai mungdo gaba tsang ningbo zuphpong hta, dinghkung mu madu Hu Kyin Htau zuphpong hta mungga h
-
Mungdo gaba ningbo ningla ni Sakhkung na
2012-11-02Mungdo gaba ningbo ningla ni Sakhkung na
Shata 8 pro 10 ya shani, Sakhkung mung htingrep bum ninghton madi shado magam mu hte sharin shapan magam mu shangang shagrin hkrat wa na hte seng nna, mungdan sharin shapan rung pati hpung mu madu, rung up Yen Gui Rin go, sharin shapan rung
-
Lengho 2012 ning na malut shu dut sha mu galo kre sai
2012-11-02Lengho 2012 ning na malut shu dut sha mu galo kre sai
Shata 7 nhtoi 26 ya shani, Lengho ginwang ni a malut shu dut sha mu galo kre masai Daining, Lengho ginwang na malut hkai sha gat mare hte ginwangdo ni go 8 du nna, mare salang rapdo 39 hkaimu htinggo 3676 du nga ai, galo ngut ai malut yi g
-
Mungdo gaba jep gawan hpung anhte mungdo ko sa du ma ai
2012-11-02Mungdo gaba jep gawan hpung anhte mungdo ko sa du ma ai
Mungdo gaba tso htum upadi rung hpaji salang Sen Tung Myin go, 2012 ning na mungdo gaba ka-ni ningtuk magam mu jep gawan hpung salang marai hpe woi nna, anhte mungdo ni lai wa sai shaning chyen do hta ka-ni ningtuk pat ai masa lam hkan jep
-
Hkung Lagam Sishan ginwang do tsa mat...
2012-11-02Hkung Lagam Sishan ginwang do tsa mat...
Shata 8 pro 4 ya shani, mungdo up ningtau Hkung Lagam mungdo madang jep dap, mungdo amyu makam masham gonhkang dap, mungdo hkamja wunli makop dap re hkan na ningbo ni hpe woi nna, Sishan ginwang do Nungbyin mare salang rapdo Hunghkyu gahton
-
Htaihpyin sharam shangai dap ni mare ...
2012-11-02Htaihpyin sharam shangai dap ni mare ...
Ndai lapran, Yinkyang ginwang Htaihpyin gat mare shadon sharam shangai shaprat dap ni galo lai wa ai akyu yi-ngam hpe hkan shangang shagrin hkrat wa na matu, mare ninghton pati rapdo 9 hte mare pati rapdo lahkying 51 ko shadon sharam shanga
-
Mangshi jarit makop hpyen ni manit 10...
2012-11-02Mangshi jarit makop hpyen ni manit 10...
Shata 8 pro 6 ya shani, Mangshi jarit makop balik hpyen dap gaba ni go manit 10 daram hta sha ningtuk rai dut sha zang mu 2 lu jep shapro nna, ningtuk rai hke 2550 lu gasok la nna, mara ntsen masha marai 3 hpe lu rim la sai Dai shani shana
-
Nshon ningtuk rai rim pat balik ni ka-ni chyang hke 4.48 lu rim ma ai
2012-11-02Nshon ningtuk rai rim pat balik ni ka-ni chyang hke 4.48 lu rim ma ai
Nshon ginwang ningtuk rai rim pat balik hpyen dap gaba n i go, ndai lapran hta ka-nni chyang hke 4 48 lu gasok nna, mara masha marai 4 hpe magra la kau sai Shata 8 pro 1 ya shani hkying 11 daram hta, balik ni go:Maigan hku ka-ni chyang mar
-
HTU HKYEN SARA LAHPA JA DU
2012-11-02HTU HKYEN SARA LAHPA JA DU
Daining shata 6 pro 5 ya sha nade Htaihpyin ginwang lok Lunghpum ninghton rung ko, Yinnan mungdo ko nna htuhkyen hpaji hkringhtong matut shara masat dingsat laika shahkap ai poi lamang mi galo ma ai nga nna mare lok na salang ni hte rau sa
-
Shiga gadun
2012-11-02Shiga gadun
Ndai zon re wa shan go gaja dik nga ai Sau ai hte shan zin gayau ai, nsam yu htuk ai wa pu, yu yang sha mu na zon re wa bo,wa lago re go, bu hkom sa ai manam ni nta ga de mari gun wa nna kumhpa wa shatai yang gari ahkyak nga ai Shuili myu
-
Mungdo mungchying sha gasa zuphpong gaba dinggrin salang rapdo ni
2012-11-02Mungdo mungchying sha gasa zuphpong gaba dinggrin salang rapdo ni
Shata 8 pro 6 ya jahpot, mungdo mungchying sha gasa zuphpong gaba dinggrin salang rapdo ni sharin hpong hpo nna, Hu Kyin Htau mungdo gaba tsang ningbo zuphpong hta hko tsun ai mungga sharin hkam la ma ai Mungdo mungchying sha gasa zuphpong
-
Mangshi maling makop balik ni tara sh...
2012-11-02Mangshi maling makop balik ni tara sh...
Sahta 7 nhtoi 26 ya shani,Mangshi hpun maling gon balik Jahpang Hpaichuso ni go tara shut shaia nna dut sha ai malut znang mu langai mu jep shapro nna, mara ntsen masha langai mi lu rim,Myen mungHka pung malutsadek 6,yong rai yang htuk 300
-
Shiga gadun
2012-11-02Shiga gadun
Shata 7 nhtoi 22 ya shani, mungdo tauba si sumpyi wunzup Mangshi kumran hpung ni Mangshi shawa dabang hta mu lamang galo ai shaloi lamu marang gaba htu wa ai hkrum nna, kyin dut re nga yang, madum hking rai mahkra malap kau da masai Dai sh
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga

robotstxt: allowed

filter: keep


text:
Mungdo mung masa bongban rapdo ningdo 11 nambat 3 lang zuphpong ongdang ai hte Mangshi zuphpong htingnu ko hpo hpong ngut sai.
州政协十一届三次会议胜利闭幕
时间:2015-01-29 15:52:26 来源:德宏团结报
Shata 1 nhtoi 17 ya shana de, mungdo mung masa bongban rapdo ningdo 11 nambat 3 lang zuphpong ongdang ai hte Mangshi zuphpong htingnu ko hpo hpong ngut sai.
Zuphpong hta sa du dung ra ai salang marai 282 rai yang, hkrak du dung ai go marai 251 re, tara hta masat da ai masha jahpan ko du tup sai.
Sakhkung mungdo mung masa bongban rapdo ningdo 11 salang rapdo nambat 3 lang zuphpong hparan tingnyang up Hpan Yau Hpyin, Mau Ladon, Yang Li Yin, Shau Jan Sen, Kon Go Jau, Lu Sin Kong, Chyu Hkyi, Yang Hung re ningbo ni tingnyang up pinra ko sa du dung ma ai.
Mungdo pati rapdo mu madu, Shuili mungdan akyak madung hpo galo chyam ginra magam mu rapdo mu madu, gonhkang rapdo lit madu Wang Gyin Hkyang, mungdo pati rapdo mu madu ningtau, mungdo up Kung Gyin Jin, mungdo pati rapdo mu madu ningtau Ho Ru Li, mungdo mungchying sha gasa zuphpong gaba dinggrin salang rapdo mu madu Yi Ma Yo re ningbo ni tingnyang up pinra hta sa du dung ma ai.
Lu Wu San, Chin De Kyin, Go Ji De, Li Yen Lan, Htang Din Wun, Kyang Gyen, Tin Ji Ru, Yang Hkyin Hua, Li Yu Shin, Wang Sin Zhai, Tung Chin Pau, Pan Ai Go, Ma Wun, Su Hung Htau, Wang Sin Myin re ni tingnyang up pinra hta sa du dung ma ai.
Mungdo gaba tsang na mung masa bongban rapdo tingnang up ningtau lit gun yu ai myit su salang Lang Ta Chyung hte mungdo tsang na ningbo lit gun yu ai Tau An Gyi, Chyang Go Lung, Yang Shi Hkyen, Yang Wun Chyung, Mung Byi Kong, Ye Shang Yi re ni tingnyang up pinra hta sa du dung ma ai.
Mungdo mung masa bongban rapdo ningdo 11 lang salang rapdo salang ni, mungdo ubadi rung, mungdo tara jep rung re hkan na madung lit gun ningbo ni tingyang up pinra hta sa du dung ma ai.
Shangut hpong go Mau Ladon aju jum u ai. Shangut hpong hta Hpan Yau Hpyin hpe mungdo mung masa bongban rapdo ningdo 11 lang salang rapdo tingnyang up lata ton sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-11-06 17:18:55 来源:德宏团结报
Shata 9 nhtoi 13 ya hte 14 ya shani, Sakhkung jong sara dakkasu hpaji jong na “Tsora myit hte lam nan shanan shatai” hpong shingra hpung hpongchyom ni go, 2014 ning na jongma ningnan ganoi 2000 daram hpe, ka-ni ningtuk koi gam na hte Aizi ana htang maja na hpaji sharin ya ma ai. Hpaji dai ni sharin ya ai lachyum madung go, jongma ni shada sharin hkat let, sanseng chyoi pra ai hpong shingra go maden hkrat wa lu na matu re. Sumla ko madun ai go sharin hpong shara re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hpun kawa ngau la sat nhtoi ram ni
砍竹木的最佳节令
时间:2015-02-13 09:41:25 来源:德宏团结报
KAWA SAT NHTOI RAM
1. Wara kawa 2 . Wamung kawa 3. Walo kawa
4. Walang kawa
Lamu kap shata hpe n shut n shai ai atsom sha nhtoi hti nna 18 ya hte shata nhtoi gong dung 15 ya shani la sat yang nbung n sha kaja dik ai shani rai nga ai.
1. Wasang kawa 2. Lamai tang kawa 3. Lahkra kawa
4,Madang kawa 5. Wahpo kawa 6,Waman kawa
Ndai kawa amyu 6 hpe shata nhtoi pro 7 ya shani la sat ai shaloi nbung n sha ai, shata 17 ya shani mung grai kaja nga ai. Raitim, rum hpang 17 ya shani go nau kaja ai majo wa hpang si nong mat ai, n si nong hkra mi raitim kawa, wa hpang hta ram ram machyi hkra nga ai. Dai majo kawa wahpang mung n machyi, n si nong mat u ga, nbung mung n sha shata pro 7 ya shani hpe masha yong lang ai nhtoi kaja nga ai. Shata rum hpang 17 ya shani kawa sat la lang ai wa, jan hpe hpang nga hpang pra ai ni a matu n myit yu ai nga nna, myit su salang ni pot let daru chye nga ma ai.
1. Kawa sama 2. Kawa wa mut 3. Wa hkra kawa
4. Wa htong kawa 5. Mai ka kawa
Ndai kawa amyu 5 go shata pro 4 ya jahpot manap jau jan garai n pru ai shaloi, la sat yang nbung n sha ai, jan pru kabye jang kawa ram nhtoi hta mi sat la lang ai raitim, n ram ai nbung sha chye ai hpe dum u.
HPUN AMYU HTE KAHTAN KAWA RAM NHTOI NI
1,Hpun amyu myu 2,Kahtan kawa amyu myu
Hpun amyu myu hte kahtan kawa amyu myu go shata pro 4 ya shani hte shata htum ai 30 ya shani, shing nrai 31 ya shani la sat u, shaloi nbung n sha, ahkying aten lata n ra shani ka-ang aten la sat lang tim kaja nga ai. Shata hti ai lam mung n mai shut ai chye da ra ai.
MATSING HPA: Lahta de ka madun da ai hpun kawa la sat na matu masat da ai nhtoi ram ni go, Kala ta rai nga ai, shi go masha yong lang ai hpun kawa ram nhtoi ni rai nga ai. Madu hkum hta hkan nna nhtoi n lata ai hkrup mara la sat yang nbung n sha ai masha mung nga nga ai. jan dung nshung ta ten hta nau wa ram tam n ra shata si ai shaloi la sat yang, nbung n sha kaja dik rai nga ai. Hpun kawa ngau la sat na rai yang, Chyurum Jinghpo Wunpong sha ni hti lang ai lamu kap shata hpe loi mi mung hti shut ai lam n mai nga ai matsing da u.
SHINGBUI TINGGO HTAT RAM NI
Nshung ta ten hta, shata htum maga de lamu kap shata hpe hti shut ai lam n nga hkra, shata nhtoi 27 ya shani ko nna shata pro 7 ya shani du hkra, htat la yang maza n sha nga ai. Shata nhtoi rum hpang 17 ya shani ko nna, shata nhtoi 19 ya shani du hkra, bai kalang mi htat la na, shaloi maza n sha kaja dik nga ai.
Yi-nam ta nhtoi 29 ya shani ko nna, shata pro 1 ya shani du hkra sha, htat lang mai nga ai. Shingbui tinggo htat la ngut ai hpang, dai shingbui tinggo nhpang de nta na wan dap gun sa nhtom, dai htat la ai nma hta gama bun da u. Shaloi shingbui nhpang maza n sha kaja dik nga ai.
MATSING HPA: Shingbui tinggo htat shata nhtoi ram n tam ai sha, nhtoi hkrup mara htat la tim, masha hta hkan nna maza n sha ai masha mung nga nga ai. Pa layang ga hkan nga ai Chyurum Jinghpo Wunpong sha ni go, shingbui tinggo htat ram n tam, nhtoi n lata ai sha, nhtoi hkrup mara htat la nhtom, hka hta na na dip tsing da nna she, lang nga ma ai lam hpe mung mu chye lu nga ai.


text:
Sumla shiga
图片新闻
时间:2015-01-29 17:52:01 来源:德宏团结报
Anhte mungdo nambat 1 nhprang rai hta wandat sharot ai mu—Nshon ginwang Zinjun nhprang mu satut seng 1x3 jauwa wandat n-gun sharot hpaji gram mu, shata 1 nhtoi 26 ya shani galo hpang sai. Ndai go Lu Wu San re ni wandat sharot rung ko sa yu gawan hkom ma ai re.
Shata 1 nhtoi 22 ya shana, ningdo 1 “Jinghpo yungui gaja nuk gaja” shingjong poi Miwa mung manau zumgo buga Nshon ko hpo galo ngut sai. Ndai go “Jinghpo shadang sha” zahpo hpung ni ka madun dan ai tsomhtap zat re.
Matsan shado, hkaimu hpaji rung re ni garum shingtau la ai gata hta, lohtam ai hpalap hkai shawa masha ni bai shakut shaja re nga yang, Lengho ga na hpalap yi gram jahtuk ai hta yi-ngam nsi pru sai. Ya ten du yang, gram jahtuk ton lu sai hpalap yi go mu 4200 du sai.Hpaji masha ni tsun yang, gram jahtuk ton sai hpang na hpalap yi go mu mi kungkyin 150 jat la lu nna, ja gumhpro lap 540 daram jat la lu nga ai. Hpalap gatsing tun 630 jat la re hta n-ga, ja gumhpro mun lap 190 jat lu nga ai.Sumla go hpalap yi gram jahtuk nga ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wang Min Shan Lengho de lawu tsang pati go maden ai lam sa jep hkom u ai
王明山到梁河调研基础党建工作
时间:2015-01-29 17:37:35 来源:德宏团结报
Makrat hkrat chyang jep yu nga ai.
Shata 1 nhtoi 21 ya shani, mungdo pati rapdo dinggrin salang, mungdo pati rapdo ganbu hparan dap dap up Wang Min Shan go Lengho ginwang Ta-chang ginwangdo, Shau chang ginwangdo, Hpyin shan ginwangdo, Nangsung ginwangdo , Hosi ginwangdo hte Jetau gat mare hkan sa du nna lawu tsang pati go maden ai lam ni sa jep sumru hkom nga u ai. Ginwang pati rapdo dinggrin salang, ganbu hparan dap dap up Lu Po hkan shingnan nang u ai.
Ta-chang ginwangdo, Shau chang ginwangdo, Nang sung ginwangdo hte Je tau gat mare na shawa akyu htam shara ko sa jep du ai shaloi, Wang Min Shan go dai shara na ni ko seng ang bungli ni sa san la rai nhtom, shanhte hpe seng ang bungli ni kangka ai hte galo sa wa nna, shawa masha ni ra ai lam ni hpe atsom hparan lajang ya na nga lajin dat u ai.
Ta-chang ginwangdo Tasingyi mare salang rapdo,Shau chachang ginwangdo Shau chang mare salang rapdo hte Hosi ginwangdo Man lung mare salang rapdo ni a pati masha shamu shamot htingnu gogap ai lam sa jep du ai shaloi, Wang Min Shan go pati masha ni a shamu shamot shara ni atsom gogap ton ya ra ai hta n-ga, pati masha yong hpe ginron la nna, bungli shagu hta kyet shop ai hte shang lom shangun ra nga ai nga ai.
Dai htom, shi go Hpyin shan ginwangdo na rem lu rem sha shara, Hosi ginwangdo na hkai lu haki sha shara hkan mung no sa jep du nga u ai hta n-ga, seng ang hpaji ni mung sa jo da rai nga u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Nambat langai lang jinghpo nhtu hkyen sharin hpong shuili myu ko hpo sai
瑞丽举办长刀文化培训
时间:2014-12-01 11:36:55 来源:德宏团结报
Jong yu poi shara.
Jinghpo amyu nhtu hkyen hpaji sharins chyam hkrat wa na matu, Shuili myu jinghpo amyu htunghking hpung ni shata 11 pro 3 ya ko nna pro 8 ya shani du hkra Shuli myu Hpa se manau wang ko nhtu hkyen ka hpaji sharin ma ai.
Aten 6 ya du ai sharin hpong hta, Nshon ginwang Jinghpo amyu sharot hpaji sumsu hpung na Mau Tang go sara sa tai ya nna, nhtu hkyen hpaji, npot do na ka hkrang hpe madung shatai nna sharin ya sai. Myu ting na Jinghpo gahtong hte rungdap hkan na sak 16~35 ning re Jinghpo la marai 50 jan sharin hpung ko sa lom ma ai. Aten 6 ya sharin achyin wa yang, shanhte go nnna do na nhtu hkyen ka hpaji ladat sharin chye la luJinghpo amyu nhtu hkyen hpaji sharins chyam hkrat wa na matu, Shuili myu jinghpo amyu htunghking hpung ni shata 11 pro 3 ya ko nna pro 8 ya shani du hkra Shuli myu Hpa se manau wang ko nhtu hkyen ka hpaji sharin ma ai.
Sharin hpung shangut zuphpong hta, htunghking hpung lit gun masha ni go sharin hpung masha ni nta de nhtang wa ai hpang, sharin la ai nhtu hkyen ka hpaji hpe n gabai kau ai sha dingyang shaman shakyang hkrat wa nna, Jinghp amyu ni a hkringhtong nhtu hkyen ka hpaji hpe hton matut shachyam shabra hkrat wa na hku myit mada dat ma ai.
Salang ni ga shaga nga ai.
Salang ni ga shaga nga ai.
Htu hkyen ginsup.
Jongma ni hte sara ni.
Htu hkyen.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sakhkung mungdo htunghking makoi Jinghpo Wunpong Htunghking makoi mayang poi sok shingyin ka lajang hpung ni Htung Gyi Kong salang ko hpaji sa hpyi ma ai
州景颇族学会到乡村搜集丧葬文化
时间:2015-01-29 16:28:03
2015 ning shata 1 nhtoi 21 ya shani Sakhkung Jinghpo Wunpong htunghking hkringhtong sok shinggyin ka lajang hpung ni Sakhkung Hkanse dap tara tekjep salang wa Htung Gyi Kong ko hpaji sa hpyi ma ai.Ndai Sok shinggyin hpung ni go Sakhung mungdo Jinghpo Wunpong htunghking hpung ko nna Jinghpo Wunpong myu sha ni a htunghking hkringhtong makoi mayang htung hpe sok ka lajang nna shong nnan e htung kabung shong sumla hkrung hku dem shapro nna laika bai shapro rai na hku matsun ai hte maren sakhkung ting ko kalang bat hkom mat wa masai.
Ndai salang wa go Htunghking hkring a lam hpe grai shakut lai wa yu ai wa re.Htunghking makoi mayang hkringhtong laika buk hpe mung langai lu ka shapro nna,kabung ohzo ohyang ni hpe mung hkui dem shapro da sai.Hkrum jahta ai shaloi Hmungdo hyunghking makoi mayang htung ka shajang lit hkamShi Rui Fang ko nna ndai hpung ni shamu shamot mat wa ai lam hte shi ko hpaji sa hpyi ai lam tsun dan ai hpang yong go kabu kara hte Jinghpo Wunpong myu sha ni a htunghking hkringhtong makoi mayang htung ndai go grai ka lajang yak ai, shi a galo ai lam go grai hkik pong ai manau hta grau aten galu lamang lo ai htunghking lit li dik ai htung maka re, ya lani hte lani mat ma wa sai.amyu sha ni ndaoi lam hpe galo lu ai, galo kam ai mung n nga ai daram re, ndai lang ndai hku atsam la nna galo wa sai majo atsom galo na re nga nna jom jahkrup hpungdim dat ma ai.
Ndai lang Salang wa hte Htunghking hkringhtong makoi mayang htung sa hkrum hpaji la ai ni go jan Shi Rui Fang Ma Sam,salang Hkyi Yung Gong,sara Dingga Ta.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 20:34:25 来源:德宏团结报
Mungdo pati rapdo mu madu tau Ho Ru Li shata 11 nhtoi 11 ya ko nna nhtoi 12 ya shani du, Yinkyang ginwang Yusunglin ginwang do, Sama gat mare re hkan bum ga na simai simo hkai sha ai sat lawat wa hkan jep dup hkom u ai. Ndai go Ho Ru Li hkrangpu simai hkai ai sat lawat jep yu nga ai re.
Shata 11 nhtoi 14 ya shani, mungdo gaba ting na hkai nmai shingtai shingko htang tek hpaji shaman shakyang zuphpong Mangshi ko hpo galo lai wa sai. Ndai go gasa ni Funghpyin gat mare na mu mun su du ai ningshung lado hkainu shingtai shingko htang tek kasi galo ton ai shara ko sa yu gawan hkom ma ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Ndai article hpe %% ga hte hti mayu ai i?
Re
Nre ai
Ga amyu law law hte nsen rim da ai anhte a laili laika ni hpe madat u. Ga amyu law law hte mara da ai video ni hpe yu mai ai shing n rai download galaw mai ai. Lata masat kumla ga hte mung lu mai ai.
Ga amyu hpe lata ngu ai kaw, yu mayu ai ga amyu hpe lata nna, dai ga amyu hte mara da ai laili laika ni, kaga format ni hpe yu na matu Tam ngu ai kaw dip u.
2015 Myit Dum Poi Saw Shaga Laika
The Final Week of Jesus' Life on Earth
Ahkyak Ai Ga San Ni A Mahtai Ni Hpe Chye Mayu Ai Kun?
An Introduction to God's Word
Who Are Doing Jehovah's Will Today?
Karai Kasang A Ga Madat Nna Htani Htana Asak Hkrung U
Karai Kasang A Ga Madat U
Digital laili laika hta update galaw da timung, dip shapraw da ai laika ni hta gaw update ni rai nlawm shi ai.


text:
Shan hpe mati kamu ni hte jahtuk sha yang hkum hkrang grau hkam ja ai.
肉类和一起做更加健康
时间:2014-07-09 00:00:00 来源:德宏团结报
1. Sau n bang ai hku galo yang grau gaja ai, ga shadon gabo, shadu, ju re, shan jahkai hpe go asan sha di shadu, gabo rai yang mung grai mu ai. Shan shadu ai shaloi jum sharam bang ra ai, shan jahkai hta go na grai rong nna, shadu ai shaloi jum sharam bang ra ai. Shadu jahkut ai hpang, sau hkot kau yang, sau hte tan-guchun sha bang la na hpe shayom kau sai.
2. Shan jahkai hpe go sau n rong nna, senwui lo ai sha hpa hte jahtuk sha yang gaja ai, shing rai yang sau hte tan-guchun ni hkum hkrang gata hta jashon la na hpe shayom kau lu sai, ga shadon, mati kamu jahkai, namlap simai re ni hte shadu ai go grai gaja ai ladat re.
3. Mu ai shan go sau lo ai shan re, nau n mai hte sha shalo dinglai ai, ramdo sha sha jang rai sai. Miwa mung malu masha madun matsun hta lajin dat ai go, shani shagu shan jahkai hke 50~75 sha mai sha bang la nga ai.
Sau lo ai shan sha ai shaloi, sau n sau ai bo simai ni hte jahtuk sha ra ai, shing rai jashon la ai sau go lani mi jashon la na shadang ko n mai shalai ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Shiga masa景颇新闻
Sumla shiga
图片新闻
Shaning shagu na pyo dik ai shaning ningnan poi (Gonyan poi) du wa nington e, Mangshi bu ga hta, laksan ga...
-
Anhte mungdo na rung dap langai hte ...
2014-11-10我州一集体三个人被国务授予民族团结进步模范称号
Shata 9 nhtoi 28 ya shani, ginjo amyu magam zuphpong hte mungdan magam rapdo nambat 6 lang mungdan amyu myi
-
Gumgai dingla ni hpe madi shado hkung...
2014-11-10州政府举行助老公益活动物资发放仪式
Shata 9 nhtoi 26 ya shani, gumgai dingla ni hpe garum shado hkungga la-ra ai htung lai matut galo hkrat wa na
-
Sumla shiga
2014-11-10图片新闻
Mungdo ting na lapran tsang jong hte jong gaji ni a ningtuk rai htim pat hpaji tsun shingjong ai lam go,
-
Hkauna mam yi ko a nga rem nna sutsu wa nga ai
2014-11-10谷花鱼肥农家乐
Mangai lado na shata man 9 hta, Lengho Hosi ginwangdo Munglai na hkaimu masha Lu Wui Leng go jahpot manap
-
Mungdo asuya ni lado 1-3 na sutgan mu htam zuphpong hpo ma ai
2014-11-10州政府召开1-3季度经济工作会
Ningbo ni Yinkyang na go maden sat lawat sa jep nga ma ai Mungdo asuya ni shata 9 nhtoi 22 ya ko nna 23 ya
-
Sumla shiga
2014-11-10图片新闻
Shata 9 nhtoi 18 ya shani, mungdo pati rapdo dinggrin salang, Sakhkung dap ran hpyen kaman du Gyang Gyen re
-
Shata 1 ko nna shata 8 du anhte mun...
2014-11-101至8月我州工业经济持续上行
Daining ko nna rai wa yang, mungdo ting na tsang shagu rung dap shagu ni muhtam n-gun da-ngam jat galo gab
-
Sumla shiga
2014-11-06图片新闻
Shata 9 nhtoi 13 ya hte 14 ya shani, Sakhkung jong sara dakkasu hpaji jong na Tsora myit hte lam nan shan
-
Lapran tsang jong hte jong gaji ni wunli makop lam sharin la ma ai
2014-11-06中小学校启动校园安全周活动
Jongma ni wan sat shaman nga ai Lengho ginwang ni ya ten hta 2014 ning mangai lado na lapran tsang jong
-
Ba-da jong gaji ni jongma ni hpe sha...
2014-11-06帮达小学学生每天锻炼身体
Jongama ni hkumhkrang shaman nga ma ai 2014 ning shata 9 nhtoi 16 ya hta,Nshon ginwang Chinzi gat mare B
-
Sumla shiga
2014-11-06图片新闻
Shata 9 nhtoi 16 ya jahpot, mungdo Kon-gung wei ni 2014 ning na dum nta ko ru yak ai jong mungdo lapran
-
Mungdo gaba asuya ni anhte mungdo na...
2014-11-06省政府调研我州大中型水电工程移民工作
Ndai go Jep dup hpung ni dum nta htot shawa masha ni hte tsora lanu rai jom jahta hkat nga ma ai re
-
Ho Ru Li hpung woi nna Ma-lung ginwa...
2014-11-06何汝利率队赴马龙县考察学习畜牧业时提出 发...
Ndai go yu gawan hpung ni madung lit hkam masha ni tsun yan dan ai hpe madat mara la nga ma ai re Mu
-
Tsi sara ni tsora myit hte sai sak jo ma ai
2014-11-06医生护士无偿献血
Sai sho shara Sai sho bang ai masha shawoi na hta nlo mat wa, tsirung shagu ni sai lang ai machyi masha
-
Lin mung dut sha pyo nga ai
2014-11-06柠檬获丰收
Linmung mari ai shara Shuili hta maning linmung kungkyin mi lap 5 lu dut sha nga ai,yang daining na linm


text:
Shiga masa景颇新闻
Sumla shiga
图片新闻
Shaning shagu na pyo dik ai shaning ningnan poi (Gonyan poi) du wa nington e, Mangshi bu ga hta, laksan ga...
-
Mungdo pati rapdo ni mungdo sutgan muhtam zuphpong hpo hpong ma ai
2010-08-10Mungdo pati rapdo ni mungdo sutgan muhtam zuphpong hpo hpong ma ai
Mungdo pati rapdo ni shata 8 pro 7 ya shani Mangshi ko mungdo pati rapdo sutgan mu htam zuphpong hpo nna, anhte mungdo sinna maga majen je mu galo sa wa ai 10 ning rai wa yang lu la ai akyu nsi hte daining shaning chyen shong do hta galo ma
-
Lamun latsa ning na rung rai moi p...
2010-08-05jiwoi jiwa
Du wa Manam Tong Jinghpo myu sha ni a rung rai sok shinggyin ai lamDu wa Manam Tong go, Jinghpo bum ga sa pra nga kaba wa nna, Jinghpo myu sha ni a htunghking ningli manot masa ron lai shamu shamot ai lam ni hpe, shi madu a myi hte nan tut
-
Sumla shiga
2010-08-04图片新闻
8 1 hpyen daido poi du wa na shong e, Sakhkung mung htingrep makop dap ran dap na hpyendu hpyen ma ni go, hpyen dap nga shara na mung shawa masha ni hpe jahpu n la ai tsi sa jep tsi ya hkom nna, mung shawa masha ni shakon shagrau ai hkrum m
-
Balik hte jongma woi hkye jom dat kau ma ai
2010-08-04警民联手救助蜂猴
Ya hte Lusi myu maling shawa wunli makop dap ni mungdan tsang 1 makop dusatWoi hkye langai hpe nam mali de dat kau masai Shata 7 nhtoi 19 ya shani, jongma Yen X go shanhte a nta ntsa na hkalap ko woi gasha zon re dusat langai hpe mu dat u
-
Nshon nonghom mare kahtong 3 ni pati a hka seng mu lu hkyem sai
2010-08-04陇川政府党委关心弄缓村的饮水问题
Nshon ginwang Kyinhkan ginwang do Kongtin ninghton na Nonghom mare lok 3 ni go, gahtong masha ni hka ja lu yak ai manghkang hpe jau jau ko nna,asuya rung de tsang hte tsang tang hpyi shon shana ma ai majo, lai sai shata 7 nhtoi 27 ya shani,
-
Ma-li pa hka-nong na akyu nnan hkam sha lu wa sai
2010-08-04Ma-li pa hka-nong na akyu nnan hkam sha lu wa sai
Ndai go tsit lali tsom dik ai Ma-li pa hka-nong makau mayan rai nga ai Shi ka masha ndai lapran Ma-li pa hka-nong ko shiga sa san ai htom chye lu ai, hka-nong na hking rai yong ma-hkra galo ngut sai hte maren, ya yang na mu lam madung go,
-
Wandin dap ni akyu htam ladat amyu m...
2010-08-04军民共建双拥情
Wandin mung htingrep htang jep dap ni ndai lapranMung shawa hpe tso mung htingrep shangang shakang ngu ai shamu shamot mu galo nna, shawa masha ni hpe akyu htam ya ai mu lam hta ladat hpaji amyu myu do nhtom, nshong sho hpaga gahkan go made
-
Hu kyin Htau hte Wun Gya Pau moru t...
2010-08-04Hu kyin Htau hte Wun Gya Pau moru t...
Ndai lapran, dinghkung mu madu Hu Kyin Htau, hkring mang daju Wun Gya Pau moru tsin-yam hkye htang mu lam hpe galang bai ahkyak dik ai mungga matsun madun dat masai hte maren, ya yang mungdan ting shara magup hka moru htang sa wa na aten gi
-
Hpyen ni hte mung shawa masha ni ...
2010-08-04Hpyen ni hte mung shawa masha ni ...
Miwa mung mungchying sha shanglot hpyen go sharot ai 83 ning ladu hkrum poi hpe, shata 7 nhtoi 30 ya shana,hkikpong dik ai hte Mangshi zuphpong htingnu ko hpyen du hpyen ma ni hte mung shawa masha ni jom hkalum lai wa masai Mungdo up Mung


text:
Mare mying gang nna shaga nna marong lahkon nna dingshon gajai marong matsa shabon dat ai
嘎吱
时间:2015-01-30 21:36:40 来源:德宏团结报
Gajai matsa lahkon shingnoi ko en lahkon sai
Dingshon gajai marong matsa ba lam ko en lahkon sai
Aga e aga e nhtang dat dai
Gajai matsa hpe gajai matsa hte nhtang dat ai
Ahting htingrong galo marong nge
Ahting hting chyip galo marong nge
Ahting dingshon matsa e
Awun ndo ko
Kumbang ninghpang sa dung madat u
Hkumpyi ninghpang sa dung lasha u
Wugoi kring wulat hpunggam hte
Dingshon gajai matsa shingngui yai
Shagu wu hkrung la u
Gajai matsa e
Shagu wu hkrung wundo la mat wa
Hkungga wusa gun mat wa
Wu hkrung wundo ding yong lun nu
Wuhkrung nsa gumrin la u
Wuhkrung ndo gumhkyin la
Wuhkrung nsa lun jahkrang
Achying wunli la e
Majo n lan nai
Gaang shingra n hpan nai
Majo n lan nai gaang shingra n hpan nai
Wu soi gumrin nin wa na
Wu soi no nga ai, wu san no pra
Wu soi no sat, wu sa no lat
Wu soi sat u, wu sa lat u
Wu soi sat yang wu sa dam mai nga na
Wu pron atsi bang ya na
Wu mai nsa ban ya na
Wu hkrung ndo chyoi
Wu mai nsa ngoi
Wusoi sat sai
Wu sa lat sai
Wu bong ashan hkum na
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Hua Lo Gin: Mungkan ting mying danhkung ai sonhkum hpaji usa
故事
时间:2015-01-31 11:18:54 来源:德宏团结报
◆Shi a pra sa labau
Hua Lo Gin, mungkan ting mying danhkung ai sonhkum hpaji usa. Shi go 1910 ning hta shangai ai rai nna, 1985 ning hta si mat sai. Shi no gaji yang shanhte a nta nau matsan ruyak nna, lahta tsang jong lung ngut ai, nta de nhtang wa mat nhtom gat rai re wa dut lom mat u ai. Htom e shi go madu hkrai sonhkum hpaji sharin la ai re. 1930 ning hta, shi Zhinhua dakkasu jong na sara gaba lit gun sai. Dai htom, shi dakkasu jong tsomra mi ko na sara gaba lit gun ai hta n-ga, Ameriga mung hkan sa san gawan hkom rai nna hpaji re ni sa dup hkom u ai. Miwa mung hpungtang hpaji rung sonhkum dup sumru dap dap up re mu lit gun da-ngam rai lai wa yu sai.
Hua Lo Gin go ya prat Miwa mung na madu hkrai sharin la nna byin lu ai hpungtang hpaji ninghkring re hta n-ga, mungkan hta mying danhkung ai sonhkum usa mung rai nga ai. Mungkan hta shi a mying hte shamying ai sonhkum hpungtang hpaji dup sumru shapro akyu nsi grai lo nga ai.
◆Galu gaba wa ai maumui
Hpaji sharin achyin lam hpe mangan nga hkra sharang shakut sa wa
Asak 12 du ai dai shaning, Hua Lo Gin Kyinhtan ginwang ko lahta tsang jong sa lung nga sai. Dai aten ko nna, shi a alak re hkritung ko nna gun ai zon re sonhkum hpaji shadan pru wa sai hte maren, dai aten ko nna nan Hua Lo Gin mung sonhkum hpaji hpe grau nna dik htum hkra tsora mat nga ai.
Jong lung ten hta, sara gade yak ai sonhkum hpaji san htai shapro tim, Hua Lo Gin go chyahkring hkring sha htai kau kau rai u ai. Dai majo sara ni shi hpe grai tsora shagrau grau rai ma ai.
Hua Lo Gin laika hpaji gade chye tim, lahta tsang jong lung ngut ai htom nta e nau ruyak ai majo jong nlu matut lung mat sai. Nta nhtang wa ai htom shi gawa hpe gat dut seng wa sin lom ai hte rau, madu hkrai sonhkum hpaji sharin la hpang wa sai. Dai aten hta, shi go gat rai dut shara ko tsap nga nna, gat rai mari ai ni rai sa mari jang, gawa hpe tsayin re matsing ya rai nna, gat rai mari ai ni hkom mat ai hte, sonhkum bai son nga nga rai u ai. Galang lang, shi sonhkum son myit nau maju jung nna, gat rai mari ai manam hpe malap kau ai hte maren, shi son shapro ai sonhkum amat hpe gat rai manu shatai nna, gat rai mari ai manam ni hpe gajong kau shangun ngun rai u ai.
Ndai zon rai tsun shut shut re mu go loi nhkring pru pru rai nga ai, dai majo aten na jang, gat makau na htingbu htingpten ni go mani sagoi galo kau ya nna, shi hpe “Lo sangok” nga mying hkot shamying ya ma ai. Ndai zon nga ma tim, Hua Lo Gin go sonhkum son hpaji sharin la sa wa ai lam hpe n jahkring kau yu nga ai.
Ndai zon ruyak jamjau ai sharin achyin grup-yin shingra hta, shi go mangan nga hkra lu sharang shakut ai majo, sonhkum hpaji lam hta dik htum hkra re arong sadang lu la sai.
●Laksan ninghkring ni tsun ai:
Nang lama mu langai mi galo na ngu myit dodan jang, ganing re ruyak jamjau wa nang hpe myit do mat shangun lu na re ta? Teng sha tsun ga nga yang, mungkan hta yup mang zon re myit lu lam hpe rai tim shakut sharang sa wa ging nga ai, mangan nga hkra nlu shakut sharang ai masha mung nga na re. Madu shakut yu, sharang yu rai yang she, bungli ong dang lu na rai nga ai.
●Dinghku gata sharin shapan nyan hpaji:
Hua Lo Gin a maumui ko nna, anhte lawu na lam ni myit shapro lu ga ai:
1. Ma hpe yuyak jamjau ai ko nna myit mada lam hpe mu lu ai n-gun jo na. Lama ma sonhkum hpaji shing nrai gaga hpaji ni hta sanpoi n ong nna, madu hkum madu hpaji sharin la myit do mat rai jang, ganu gawa ni ma hpe mangan nga hkra sharin achyin la sa wa ra ai ngu n-gun jo ra ai.
2. Ma a myit galu lam shaman shakyang ya nna, shanhte hpe ong dang lam hpe abui sha la ra ai ngu n-gun jo na. Ganu gawa ni ma hpe: Yuyak jamjau hpe sharang dang kau, ong dang lu na aten ahkying galang lang go grai na nga ai, raitim shakut da-ngam sha rai jang chye ong dang lu na re ngu sharin shaga ra ai.
●Galu gaba wa lam na myit lu lam:
Madu galo sa wa na mu lam do masat ton, ruyak jamjau hpe sharang kau nna ong dang lu rai yang, mu lam dai galo sa wa ai hta gade ruyak jamjau hkrum gatut chye nga ai. Raitim mangan nga hkra sharin achyin shakut sa wa jang, ong dang ngu ai go lani mi nang hpe ta lahkong ladon nna hkap hkalum tau la na chyalu sha rai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
2014 ning shata 10 pro 10 ya hta Janghkong ko Wunpong ningja htunghking shingni wuhpong(WNJ) 4 lang na shingni hpaji hpung jat jong yu poi hpe madang tso ai hku galo lai wa sai
2014年中缅传统艺术歌舞团培训结业
时间:2014-11-11 09:49:30 来源:德宏团结报
2014 ning shata 10 pro 10 ya shana munghpom Myen mung Jinghpo mungdo daju Myitkyina na Wunpong ningja Htunghking shingni hpung, Mali (4) lang shingni hpaji hpungjat jong yu poi atsam madun ai hpe Nshon ginwang zuphpong goknu gaba ko galo lai wa sai.
Jong yu poi ndai hta, munghpom Myen mung Myitkyina htunghking hpung ni, Laiza htunghking hpung ni, Maija yang htunghking hpung ni, Nba pa htunghking hpung ni, Muje htunghking hpung re htung hking hpung tsomra ni hte myit su du gyi salang, lauban gaba ni wa du hkalum nga ma ai. Sakhkung Sam Jinghpo madu uphkang mungdo na htunghking hpung ni mung, sa du hkalum ya ai hta, mungdo asuya up ningtau du, Sakhkung mungdo Jinghpo Wunpong amyu sharot hpaji sumru hpung hpung up Hkung Lagam, mungdo pati asuya magam gun masha gon hkang dap ningtau, Sakhkung mungdo Jinghpo Wunpong amyu sharot hpaji sumru hpung hpung up ningtau Yo Ma Hkum, Sakhkung mungdo laili laika hpaji uphkang dap lit hkam du Fang Kong Min, Nshon ginwang Pati rapdo mu madu Li Jin Hkon (Magui La San), Nshon ginwang Mungchying sha gasa rapdo tingnyang up To Shu Hkui, Nshon ginwa mung masa bongban rapdo tingnyang up Chen Shau Zhang, Nshon ginwang asuya up ningtau, Nshon ginwang Jinghpo Wunpong amyu sharot hpaji sumru hpung ningbo Ho Chin Fu, Yinkyang ginwang mungchying sha gasa rapdo tingnyang up Li Lin Shan (Dingrin Hkyau Din) ni hte, Myitkyina htunghking hpung ningbo WNJ Yup Lift Programme Founder Majoi gintong Yup Zau Hkong sa du hkalum lom nga ai.
Tsam madun poi hpong hpe WNJ ningbo Yup Seng Ying hte Nshon ginwang Sumla hkrung shiga dap Shayi num Zahkung Nang Tong woi on ma ai. Nshong ginwang Jinghpo Wunpong Amyu sharot hpaji sumru hpung ningbo Hko Shen Fu hkalum mungga shaga, WNJ Yup Lift Programme Foun der Majoi Gintong Yup Zau Hkong chyeju dum mungga sa tsun u ai. Majoi Gintong Yup Zau Hkong chyeju dum mungga tsun ai shaloi: “Daini anhte a mungkan go, (Globalization) ngu ai mungkan hpe mare langai zon shatai nna, matut mahkai mahkri shon nga sai prat rai nga saga ai. Mungdan hte mungdan lapran hta she jarit masat nga ai raitim, htunghking hta go jarit masat n nga ai, amyu rusai, makam masham n ginghka ai lam yan hku nna, matut mahkai mahkri shon sa wa ai ladat re majo, daini na mungkan go, mare gaba langai rai nga sai sha n-ga, htunghking matut mahkai, mahkri shon, mon sumli makop da ai mungkan mare rai nga ga ai.Dai majo, nang ngai mungdan shagu na mungchying sha ni yong go, mungkan mare a mungchying shawa ni rai nga saga ai rai nna, mungkan mungchying shawa wuhpung lapran de anhte a htunghking hte matut ma- hkai mahkri shon sa wa na lam hta madang satso sharot mai lam ni hpe, grau nna htap htuk tsom htap ai hku gram sharai hpungjat la nhtom, prat hte shingdo lu hkra shakut shaja sa wa ra nga saga ai. Anhte a htung- hking, mungkan a htunghking tai wa lu na lam hta, prat hte shingdo prat madang dep nga yang she hpang hkrat n ngam to ai sha, anhte a htunghking ningli ni hpe mungkan mungchying Wuhpung kata de gat hkai lu na re……” nga ai.
Majjoi Gintong Yup Zau Hkong chyeju dum munga shaga nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Sumla shiga
图片新闻
时间:2014-12-21 21:53:24 来源:德宏团结报
Shata 11 nhtoi 23 ya shani, mungdo pati rapdo salang, mungdo pati rapdo shana shabra rung rung up Li Yen Lan Shuili ko 《Dingda gobai share shagan masha》 shiga seng ang rung dap ni hpe sumla hkrung dem ai ni hpe dang lu ai daram madi shado lom ra ai nga lajin u ai.
Shi ka masha shata 11 nhtoi 18 ya shani hpo galo ai Sak- hkung mungdo 2015 ning ningshung lado yangyi jak hte hkai ai shaman shakyang zuphpong hta sagon chye lu ai, hkaimu gon rung ni hte hkaimu jak gon rung ni kasi galo dan nna htu shachyam sa wa ai majo, Sakhkung na ningshung lado yangyi hkaimu lam hta yet yet nna yi galau masit, nli hkai, nsi naisi shu la re hta jak hte hkrai lu galo na hku rai nga ai. Ndai go ningshung lado yangyi jak hte hkai dan nga ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wuisinsu wahpun
维生素家族
时间:2014-07-09 00:00:00 来源:德宏团结报
3. Anhte mungdan na mabyin masa
我国现状
Ameriga dan, Uropa dan, Hpasihpyik nammuk dara dan ni hta go, wuisinsu A gata ai loi yom ai, shanhte malu masha go dusat hpe madung shatai nna sha ai hte seng nga ai. Asha dan hte Ahpri ga dan hta na-du ai hku gata nna shara mung chyam nga ai, dai go tu rai hpe madung shatai nna sha ai hte seng nga ai. Anhte mung hta lu sha dat n-gun jep sagon yu ai hta shadan dan ai, Miwa mung masha ni go ganoi masha hkum shagu ngu na ni gata nga ai, dai hta n-ga gata ai grai na-du nga ai.
Miwa mung na masha lo malo ni go hpyi hkunhkro ana lu nga ai, masha lo malo ni myi hkro, ningja hkrit re ana no lu nga ai, ndai ni yong go wuisisnsu A gata nna byin wa ai hkrai re.
Anhte mungdan go mungkan hta wuisinsu A gata ai tsin-yam shara rai nga ai, gata ai shadang go gai hte wusinsu B2 a hpang hprut sha rai nga ai, nambat masum ko ang nga ai. RDA na lajin hta hkan yang, masha gaba num ni shani shagu jat jashon la ra ai wuisisnsu A go wuihke 800 re, raiyang anhte mung na num ni shani shagu jashon la lu masa go:
Gumhpro shang shadang nyem ai num ni: Wuihke 476
Gumhpro gaang hpan shang ai num ni: Wuihke 496
Gumhpro tso tso shang ai num ni: Wuihke 614
Anhte mung na ma gasha, ram ma ni wuisinsu A gata ai masa mung grai na-du ai majo, yu n-gun ja wa, nrut nra galu gaba wa rai na matu chyinghkyik hkra ya nga ai. Sak gaba masha ni mung num ni hta 5% sha lu sharai la nna, gata ai grai no na-du nga ai.
Wuisinsu A go ma gasha, ramma ni galu gaba ai hte shayi num ni a hpyi tsom wa na hte grai seng nga ai. Dai majo, Miwa mung lu sha dat n-gun rapdo ni matsun ai, mayu na malu masha ni hta lai nna, Miwa mung masha ni shani shagu alak mi rai nna no jat jashon la ra ai.
Ma gasha, ram ma ni wuihke 400
Masha gaba num ni wuihke 300
Sak gaba masha hte sak gaang ga sai ni wui hke 200
Miwa mung lusha dat n-gun rapdo ni myit lu ai, mungdan ting na masha ni shani shagu jat jashon la ai wuihke 476 hta wuisinsu A go wuihke 157 sha rai nga ai, dai ko jan ai wuihke 319 go B_hulobusu ko nna gayin wa ai re. Wuisinsu A grung hkra jashon la lu jang go, B_hulobusu ko nna gayin wa ai lam hkring mat sai. Dai majo, Miwa mung na num ni shani shagu wuisinsu A wuihke 300 jashon lai ko, B_hulobusu bai jashon la ai go gaja dik a ladat rai sai.
4. Wuisinsu A a masa
Huasho mying: Shihuang chun. Alak re lam: Sau ko chye tun ai, hka hta n chye yun ai. Nsam: Htoi nna loi galu ai tong rai re. Makoi ton: ningja, nbung nsa hte hkrum jang hpoi mat chye ai.
Gata ai masa
缺乏的症状
★Myi gata de ntsin yom, myi makrim, ningja mu hkrit.
★ Yu n-gun grit yu, grau nna go nyip nyip nga ai shaloi.
★Hpyi hkun hkro mazut, salat hku wang gaba.
★Hpyi matu n mu ai gaya wa.
★ Kara hkrat, pungsong lo ai.
★Myi htingba gaba nna hkrat abyep yu wa.
★ Nrut nra galu gaba wa ai n man.
★ Awo wo kam la.
★ Awa nsam mang, n greng.
★Ma gasha, ram ma ni n lu galu wa ai.
Akyu
作用
★ Yu n-gun shatso la, shana myi n mu na hpe htang maja.
★Nrut nra galu gaba wa na hpe shadut dat.
★Kara man man rai galu wa.
★ Wa shangang.
★ Ma gasha, ram ma ni hkum hkrang galu wa na hpe shadut dat.
★Ana htang n-gun lu shaja la, ma gasha, ram ma ni hta hkron kap ana byin wa na shadang shanyem kau.
★ Htingwan maza htang n-gun lu shaja ya.
★Ladi, mayu, sinwop re shamu mashamot lam man wa lu ai.
Jat jashon la ra ai masha
急需补充的人群
★ Myi tum ko myi jat shakap jat lang ai ni.
★Aten na na rai dat sumla hkrung yu , myi nnga ngon ai ni.
★ Tut nong e wanbap gata ko bungli galo ai ni.
★ Hpyi hkun hkro nna mazut ai ni.
★ Hkum hkrang na ana sha no gadoi kau yu ai shing nrai ningma kap yu ai ni.
★Kara hkrat ai hte pungsong lo ai ni.
★Wa n greng ai ni.
Rong shadang tso ai lu sha
含量较多的食物
★Dusat sin.
★Man-yi nga.
★ Naiyu(Chyu sau).
★Wumung si.
★Sinrin si.
★
Yom n mai ai manang
不可缺少的伙伴
★Wuisinsu E,
★Wuisinsu D.
★ Sin.
Dinglai ai masa
过量的表现
★ Dinglai nna chye ahprun.
★Gahtet.
★ Kan mase.
★Bo sin.
Sadi na lam: Lahta de tsun lai wa ai masa ni go dinglai hkra sha ai hpang hkying hkum 6 ahpang e dan pru wa lu ai.
Jat jashon la aten
补充周期
Shani shagu jat jashon la ra ai.
Miwa mung masha ni gata ai masa
中国人缺乏情况
Gata atsang: Na-du dik ai hku gata ai.
Masha hkum hkrang hta jashon la ra ai shadang a 61.7% sha rai nna, Sinna mung na ni hte shadon yang mala la nyem nga ai.
Miwa mung masha ni yi jat jashon la ra a ta?
中国人是否急需补充
Grai jat jashon la ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
SI HKRUNG SI HTAN A NPOT NHPANG LAM
故事
时间:2014-03-06 00:00:00 来源:德宏团结报
Moi shong de Shinggim masha ni hta si ngu ai mi n nga , htan ngu ai mi n pra ma ai. Dai shaloi Jan sha ni chyu sha si hkrung si htan hgu ai nga ma ai. Dai ten hta shinggyim masha ni go Jan sha ni hta mayu dama rai nna naga shajang ma ai majo , Jan ga de tsu htat sa sa rai ma ai.
Dai ten hta galang gaba langai mi go hpun langai mi hta tsip tsip nna udi mali manga mi di ton u ai. Dai galang di hpe makau e nga ai woi nong hpung langai mi lai wa nna mu ma yang, hta gabai kau ya mu ai. Galang go hkom ai de nna bai wa yu yang shi a di hpe n mu kau u ai rai nna , masin grai pot let: “Ndai ngai sha ni hpe sha kau, jathen kau ai wa go teng teng si u ga lo.” Ngu nna matsa u ai. Dai shaloi hpun langai mi a ntsa e Zahkai langai mi go n dum shami rai nna yup to nga ai hpe Galang e mu u yang: “Ndai wa rai sam ai, ngai sha ni hpe sha kau, jahten kau ai wa go." Ngu nna a chye sat kau u ai.
Dade n na yang mare na numsha ni go nam de lahpo htat na nga nna sa wa ma yang, Zahkai mang langai mi to nga ai hpe mu nna, hta gun mat wa mu ai. Dai shaloi la langai mi go: “Anhte Jan ga de tsu htat sa ai nau jin saga ai, Jan sha ni hpe mung lasu she sa su ga.” Ngu u yang shawa masha ni yong myit hkrum nna Jan ga de lasu sa su ma yang Jan sha ni go: "Nanhte shinggyim masha ni hta sumri nu ai mi n nga, sumdam ku ai mi n nga myit go. “Nrai, si saga ai, she sa marit.” Bai ngu ma yang, Jan sha ni go hpun palong mon sumli la nna dinghta ga de tsu htat sa mu ai.
Shingrai Jan sha ni go dinghta ga de sa du nna shana tup gabung lahkui sa dum ma ai rai timung, si mang to ai hpe go n mu ma ai . Shaloi Jan sha ni go: “Anhte hpe salang ni e dat nna mana tup kabung lahkui go sa dum saga ai, rai timung, si mang to ai hpe mi go n mu kau da saga ai, Jan ga de du yang hpa bo shiga wa tsun dan na ta? Bai nhtang nna atsom sha she no sa tam yu saga." mgu mu ai . Jan numsha ni go pasi jahkrat shamat kau masu nna bai nhtang sa let shara shagu njut nnaw sa tam ma timung, si mang to ai hpe go n mu ma ai. Shanhte bai nhtang pru wa ma yang npan na htum hku hta e Zahkai mang langai mi ;hpe hku won e magap da ai hpe sha mu ma ai. Shingrai shahte go, "Anhte kaga mang mi n mu ai go, ndai Zahkai si mang to ai lam hpe sha a tsun dan ga" ngu nna Jan ga de bai nhtang wa mu ai.
Shanhte Jan ga de abai du wa ma yang, “ Ya nanhte go dinghta ga di kadai wa si ai hpe sa ;mu myit ta?”Ngu nna salang ni san mu yang numsha ni go shanhte mu ai Zahkai mang a lam hpe tsun dan mu ai. Shaloi Jan salang mi go: “Shinggyim masha ndai ni mung si mayu sam masai ya kaw nna go gumgai dingla, punghpro punglo go si manu ga.” Ngu nna shinggyim masha ni asumre hpe dan ya dat mu ai.
Shingrai sumri dan ya ngut ai hpan gShingnyen langai mi ;mung shi a kasha langai mi si nna yon ai the rai let Jan ga de la hkom du pru wu ai . Singnyen go: “ Shinggyim masha ni hpe sumri kaning ngu go dan ya manit ta ?” Ngu san u yang: “ Shinggyim masha ni hta gumgai dingla punghpro punglo go si manu ga, ngu nna dan saga ai.” Ngu htan mu ai. Shaloi Singnyen go: “E, nrai na re, shut re sai, ndai ngai sha pyi si ai go, kadai mung si mu ga.” Ngu dat u ai . Ndai matsun ga hkan nna dai ni du hkra shinggyim masha ni hta gomai dai nap , gosha dai kap nga sai majo mahkon shbrang, gumgai dingla, punghpro punglo ji n ban si ra nga ai da.
Ndai go Jinghpo masha ni tsun hkai ai maumui kaba langai mi rai nga ai hte si hkung si htan a npot nhpang gon ai lam langai mirai nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
JW.ORG hta hpa lam nnan nga ai kun?
ZUPHPAWNG KABA NI
“Karai Kasang A Mungdan Hpe Shawng Tam Nga U!” Ginwang Zuphpawng
ZUPHPAWNG KABA NI
Yehowa Sakse Ni 2012 Ladu Hkrum Zuphpawng Kaba
MYIT DUM POI
Yesu Hkristu Si Ai Hpe Myit Dum Poi
ZUPHPAWNG KABA NI
Video Daw: Yehowa Sakse Ni A Ladu Hkrum Zuphpawng Kaba Ni
ZUPHPAWNG KABA NI
Video Daw: International Zuphpawng Kaba Matsing
ZUPHPAWNG NI
Yesu A Si Ai Myit Dum Poi
HKAW TSUN BUNGLI
Chyum Laika Shiga Hpe Shabra Na Matu JW.ORG Hpe Jailang U
SAN CHYE AI GA SAN NI
Yehowa Sakse Ni Hpa Majaw Easter Poi N-galaw Ai Kun?
SAN CHYE AI GA SAN NI
Yehowa Sakse Ni Gaw Tsi Tsi Ai Hpe Hkap La Ai Kun?
SAN CHYE AI GA SAN NI
Yehowa Sakse Ni Sai Bang Ai Hpe Hpa Majaw Nhkap La A Ta?
SAN CHYE AI GA SAN NI
Yehowa Sakse Ni Gaw Tsin-yam Tsindam Hkrum Ai Ni Hpe Karum Ya Ai Kun?
SAN CHYE AI GA SAN NI
Yehowa Sakse Ni Hpa Majaw Majan Hta N Shang Lawm Ai Kun?
SAN CHYE AI GA SAN NI
Yehowa Sakse Ni A Nawku Shara Hpe Hpa Majaw Church Ngu N Tsun Ai Kun?
SAN CHYE AI GA SAN NI


text:
Pati a shawa lam yan sharin achyin mu galo shatup hpaji san htang(Lahkong )
党的群众路线教育实践活动知识问答(二)
7, Sharin achyin lam galo shatup na aten ahkying go gara hku hprai ton a ta?
Htan:2013 ning lawu do ko nna hpang nhtom, ntsa hku nna lawu tsang du ahpung 2 garan, 2014 ning shata 9 hta ngut kre hkra rai na. Shong hpung ni go mungdo gaba atsang shagu hte mungdo gaba up ningtau atsang na rung dap hte teng tok gon hkang rung dap ni,ginjo nna gonhkang ai sutgan dap,hpaga magam dap,ginjo atsang dakkasu jong ni. Nambat lahkong hpung ni go mungdo gaba atsang a lawu de na rung dap hte teng tok gon rung dap ni, lawu tsang hpongchyom ni . Sharin achyin la na aten shata 3 ko nna mai grit ai.
8,Sharin achyin galo shatup lam galo ai shaloi ladat gara ko hkan na?
Htan: Gaja ai maga hku sharin achyin ai hpe madung shatai nna, shut hpyit ai hpe daru ai hte tinnang hkrai hpyit la, teng man ai ai hpe tsun , garan nna sharin matsun, woion ningbo ni hku nn woi sharin rai na.
9, Shawa masha a mu htam atsam sharot la na “Maga 4 na atsam”a lachyum go nhpa re?
Htan:Jep sumru yu, bungli masa nan chye na n-gun atsam rong,logadat hpaji hku nna hparan, gumrong gumtsa hku nna dodan na atsam rong,hpai shai ai lam hparan kau na atsam rong ra, shawa masha hpe hko ndau, shawa masha hpe woi zahpo re n-gun astam rong .
10, Sharin achyin lam galo shatup sa wa ai hta magra gaja ra ai go gara ra re ta?
Htan:Langai go sharin achyin, myit lu lam madat mara la,.Lanhkong go ra rong ai manghkang hpe la shapro ton nna, shada daru sharin hkat.Masum go Sharai jahtuk galo shatup nna, htung tara dodan ton rai na.
11, Ginjo pati a shawa lam yan sharin achyin galo shatup mu nambat langai hpung ni a ginchyum hpong hte nambat lanhkong hpung ni bai hpang ai zuphpong go galoi hpo na?
Htan:2014 ning shata 1 nhtoi 20 ya ko nna 21 ya shani Bekyin ko hpo hpong sai.
JINGHPO LAIKA
Sumla shiga
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
Lapran tsang jong hte jong gaji ni wunli makop lam sharin la ma ai
Sunla shiga
Shiga masa
Sumla shiga
图片新闻
Ba-da jong gaji ni jongma ni hpe shani shagu hkumhkrang shaman shakyang lam woi galo ma ai
巴达小学举行学生运动会
Lapran tsang jong hte jong gaji ni wunli makop lam sharin la ma ai
中小学校启动校园安全周活动
Sunla shiga
图片新闻
Ho Ru Li hpung woi nna Ma-lung ginwang ko ren lu rem sha mu sa woi yu sharin achyin la hkom u ai
何汝利率队赴马龙县考察学习畜牧
Mungdo gaba asuya ni anhte mungdo na wan dat rung gaji gaba galo nna dum nta htot ai mung masha ni a sat lawat hpe wa jep dup hkom ma ai
省政府调研我州大中型水电站工程


text:
Ho Ru Li hkaimu hte rem lu rem sha magam jep gawan lai wa sai
何汝利到各县市调研
时间:2014-11-11 11:52:02 来源:德宏团结报
Shata 10 nhtoi 14 ya hte nhtoi 16 lapran, mungdo pati rapdo mu madu ningtau Ho Ru Li Shuili, Nshon, Yinkyang, Lengho re hkan sa du nhtom, hkaimu magam hte seng sa jep gawan hkom u ai. Ho Ru Li tsun lajin da ai, tsang shagu na seng ang rung dap ni hkaimu magam htu satsong hkrat wa laman hta, hkaimu magam hpe prat madang tep ai hku, ngang grin ai hku aja awa galo hkrat wa ra ai.
Hko Ru Li hpung ni malut yi, mauyetsau yi, simai simong yi, makrat yi re sa yu ai hpang, wa rem, nga rem re masa mung sa yu hkom ma ai. Shi sa du ai shara shagu, hkai lu hkrai sha rem lu rem sha ai nta htinggo ni hte dung jahta nhtom, maru mayak manghkang, galo lu galo sha ai masa, dut dut sha ai masa re ni sagon yu u ai. Kanpangya wa madai pan hkai shara ko sa du ai shaloi, wa madai pan tu tsom ai mu jang, Ho Ru Li grai yu gabu u ai. Dai hpang Ho Ru Li ni hpung Nshon Runyen wa rem shara, Nshon simai hkai shara, Yinnan Huifung simai hkai shara re hkan sa du nna, n-gun sa jo da sai. Shi tsun ai, seng ang rung dap ni pati a shawa lam yan sharin shapan magam mu hte gapyon nna, hkom sa ai sat lawat lai shai wa lu hkra, hkai lu hkai sha rem lu rem sha nga ai ni maru mayak manghkang hparan ya ra ai hte rau, magam mu rot zinghka jat wa na matu, hpaga dap ni a ntsa hta akyu htam ai bungli galo ra ai.
Ho Ru Li simai yi ko sa du nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Daw 11
Karai Kasang A Tara Ni Gaw Anhte Hpe Gara Hku Akyu Jaw Ai Kun?
1. Anhte shinggyim masha ni hpa majaw lam matsun ya na hpe ra a ta?
Hpan Da Madu gaw anhte hta hpaji grau rawng ai. Tsawra myit rawng ai Kawa zawn anhte hpe yu lanu lahku nga ai. Shi a madi shadaw ai lam n nga ai sha, asak hkrung na matu anhte hpe n hpan da ai. (Yeremia 10:23) Ma kaji ni gaw, kanu kawa ni lam matsun ya ai hpe ra ai zawn, anhte yawng mung Karai Kasang a lam matsun hpe ra nga ai. (Esaia 48:
Yehowa a tara ni gaw, ya aten hta kaja htum asak aprat hte, htawm hpang prat hta, htani htana asak hpe, gara hku lu mai ai lam sharin ya ai. Karai Kasang gaw anhte hpe hpan da ai majaw, shi a lam matsun hpe sha anhte madat ra ai.
2. Karai a Mungga gaw anhte hpe gara hku lam matsun ya a ni?
Mabyin masa law law hta, anhte hpe Karai Kasang gara hku galaw shangun mayu ai hpe, Chyum Laika hta madun da ai. Mabyin masa nkau mi a matu, tup hkrak madun da ai tara ni mung nga ai. (Tara Jahprang 22:
3. Gara hkang da ai tara lahkawng gaw ahkyak ai rai?
Yesu gaw ahkyak ai hkang da ai tara lahkawng hpe tsun dan ai. Shinggyim masha prat a yaw shada lam gaw, Karai Kasang hpe chye na matu, tsawra na matu hte, shi a ntsa sadi dung na matu re ai hpe, shawng na tara gaw madun dan ai. Anhte a daw dan ai lam shagu hta, dai hte maren daw dan ra ai. (Ga Shagawp 3:
Hkang da ai tara hpang langai gaw, kaga masha ni hte simsa ai hku hkau lam nga na matu, lam matsun ya ai. (1 Korinhtu 13:
4. Karai Kasang a tara ni gaw anhte hpe gara hku akyu jaw a ta?
Karai Kasang a tara ni gaw kun dinghku ni hpe tsawra myit hte myit hkrum nga na matu sharin ya ai. (Kolose 3:
Chyum Laika hta lawm ai tara ni hte maren asak hkrung yang, kanbau bungli hta akyu lu nna, myit masin mung ngwi pyaw simsa na re. Ga shadawn, bungli madu ni gaw, Chyum Laika tara ni hte maren asak hkrung nna, ding man ai, bungli shakut ai ni hpe grau ra sharawng ma ai. (Ga Shagawp 10:
Karai Kasang a tara ni hte maren asak hkrung yang, anhte a hkamja lam hpe makawp maga ya na re. (Ga Shagawp 14:30; 22:


text:
Maumwi 66: Matse Ai Hkawhkam Jan-Yezebela
Yeroboam si mat ai hpang e, ding dung lakung 10 Israela mungdan hpe uphkang ai hkawhkam shagu nkaja ai hkrai rai ma ai. Ahab gaw yawng hta nhkru dik ai hkawhkam re. Hpa majaw re ai hpe chye a ni? Madung ngu na gaw matse ai shi a hkawhkam jan Yezebela a majaw re.
Yezebela gaw Israela masha langai mi nre ai. Shi gaw Sidon hkawhkam a shayi sha re. Ahab hte Israela masha ni law law hpe mung Bala karai hpe nawku na matu galaw lu ai. Yezebela gaw Yehowa hpe nju ndawng ai num re. Yehowa a myihtoi law law hpe mung sat kau ai. Myihtoi nkau mi gaw sat kau nhkrum na matu, lungpu hku hkan e makoi nga ma ai. Yezebela gaw arai langai ngai mi hpe ra yang masha hpe pyi sat nna lu la hkra galaw ai.
Lani mi hta e, Ahab hkawhkam gaw myit grai n pyaw ai hte nga nga ai. Dai rai nna Yezebela gaw: ‘nang hpa rai myit n pyaw nga a ni?’ nga nna san ai.
‘Ngai hpe Nabot tsun ai ga a majaw re; shi a tsabyi sun hpe ngai mari la mayu timung shi gaw ndut ya lu ai nga ai,’ nga nna bai htan ai.
‘Hkum myit ru, dai tsabyi sun hpe na a matu lu hkra ngai galaw ya na,’ nga nna Yezebela gaw bai tsun ai.
Dai majaw Yezebela gaw Nabot nga ai mare kaw na du salang nkau mi hpang de laika ka dat ai. ‘Nabot gaw Karai Kasang hte hkawhkam wa hpe matsa kau ai ngu nna, hpa n hkaw ai masha ni hpe sakse hkam shangun nna Nabot hpe mare shingan de shapraw nhtawm nlung hte kabai sat kau mu,’ nga ai.
Nabot si mat sai lam hpe Yezebela na ai hte Ahab hpe tsun ai: ‘Rawt u, tsabyi sun hpe sa madu la nu,’ nga ai. Ndai zawn nhkru nkaja ai amu hpe galaw ai majaw Yezebela hpe ari jaw na n-ging dan a ni?
Dai majaw aten du jang Yehowa gaw Yehu hpe shangun dat nna Yezebela hpe ari jaw ai. Yehu sa wa ai lam hpe Yezebela na jang myi mun tsi chya ai hte, hkum hpe mawn sumli shatsawm dat ai. Raitimung Yehu du jang Yezebela hpe hkuwawt hku kaw e mu ai shaloi, htingnu e nga ai ala nkau mi hpe tsun dat ai: ‘Shi hpe kanawng jahkrat dat mu,’ nga ai. Dai ala ni Yehu a ga hpe madat nna, shi hpe kanawng jahkrat dat ma ai lam ndai sumla hta mu lu ai. Shanhte kanawng jahkrat dat nna, shi gaw si mat sai. Ndai gaw matse ai hkawhkam jan Yezebela a lam jahtum re.
1 Hkawhkam 16:29-33; 18:1-4; 21:1-16; 2 Hkawhkam 9:30-37.


text:
Shiga masa景颇新闻
Sumla shiga
图片新闻
Shaning shagu na pyo dik ai shaning ningnan poi (Gonyan poi) du wa nington e, Mangshi bu ga hta, laksan ga...
-
Sumla shiga
2014-11-12图片新闻
Shata 10 nhtoi 19 ya shani, Shuili myu wan je hpyen dap gaba hta go Hpyen la ningnanlangai hpe hkap hkalum
-
Sumla shiga
2014-11-12图片新闻
Shata 10 nhtoi 27 ya shani, mungdo pati rapdo mu madu tau Ho Ru Li re ni, sungchyung ai hte Mangshi Fungh
-
Kung Gyin Jin hkai sun dap na bungli...
2014-11-12龚敬政接访农场退休队干代表
Ndai go Kung Gyin Jin abui sha rai shok lajin ai lam madat la nga ai re Mungdo pati rapdo mu madu tau
-
Sumla shiga
2014-11-12图片新闻
Shata 10 nhtoi 17 ya shani go mungdan ting na nambat langai ngu na matsan shatong madi shado nhtoi re, nda
-
Buhkom dap ni sharin achyin ai yi-ngam nsi hpe ginchyum yu ma ai
2014-11-12州移民局总结教育实践活动
Pati a shawa lam yan sharin achyin hkrat wa ai mu lamang hta, mungdo buga ahkun hta rung ni go myit mi a
-
Anhte mungdo atsang shagu rung dap sh...
2014-11-12州广电局总结教育实践活动
Mungdo hkaisun dap ni shata 10 nhtoi 16 ya shani pati ai shawa lam yan sharin achyin galo shatup ai mu ni
-
Miwa mung suthpom pati ningdo 18 ginj...
2014-11-12中国共产党第十八届中央委员会第四次全体会议公报
2014 ning shata 10 nhtoi 23 ya shani hpo hpong ai Miwa mung suthpom pati ningdo 18 ginjo salang rapdo namb
-
Sumla shiga
2014-11-12图片新闻
Shata 10 nhtoi 23 ya shan, mungdo wunhpom san gawan hkap tau shara go masat ton sai hte maren, ndai go mu
-
Anhte mungdo nambat 32 lang ”Amyu my...
2014-11-12王俊强在第32个”民族团结月“座谈会上强调 ...
Ndai go zuphpong sa lom ai woion ningbo ni amyu myit hkraum shata na datbung dam madun ai sa yu hkom nga
-
Utong buga na gumgai dingla ni a pyo...
2014-11-12孔雀之乡夕阳红 桑榆之乐在德宏
1983 ning shata 12 hta, Sakhkung mungdo gumgai dingla hkum gong shalan wunzup go shabyin dat sai 30 ning r
-
Anhte mungdo ni Bekyin Shuchong ni ht...
2014-11-12州政府举行框架合作协议签约仪式
Ndai go sen laika htu shara re Mungdo pati rapdo, mungdo asuya ni shata 10 nhtoi 22 ya shani Bekyin Shu
-
Nshon Kongrim mare Jinghpo laika sharin hpung hpo sai
2014-11-12陇川广岭开景颇文班
Nshon Kongrim mare go Ma-li pa hka nong sinna maga shagong bum yan Lahto hkran (Lahtong dap) na tsom htap
-
Sumla shiga
2014-11-11图片新闻
Yinkyang ginwang Nongjang gat mare Hogyai mare gahtong ni go daining shata 5 ko nna shata mi hta Sari shada
-
Anhte mungdo ni“Mungkan naimam nhtoi”...
2014-11-11我州启动"世界粮食日“活动
Shata 10 nhtoi 16 ya shani, mungdo naimam gonhkang dap,mungdo hkaimu gonhkang dap,mungdo ramma hpung rapdo, mu
-
Sumla shiga
2014-11-11图片新闻
Shata 10 nhtoi 16 ya shani, mungdo pati rapdo mu madu Wang Gyin Hkyang Shuili myu ko sa du nna, bu hkom


text:
Ubadi tara(13)
农村实用法律(13)
时间:2014-06-30 00:00:00
Bungli galo gadi hta dodan ai ko tot lai jang masha lang rung dap ni ko shabri shabrai gara hte shawa la ra a ta?
1. Masha lang rung dap ni masha tam lang ai shaloi pru ra ai gumhpro ni.
2. Masha lang rung dap ni bungli galo masha shaman shapan ai shaloi lang ra ai gumhpro, lama lahkong maga kaga lai jom gadi ai lam nga yang dai ko hkan na.
3. Galo shapro, dut shapro ai hte muhtam ai lam hta nan sum hkrum ai ja gumhpro.
4. Bungli galo gadi hta jom dodan da ai kaga wa ra ai gumhpro.
Nhpa hpe shawa jom gadi nga ma ta?
Bungli galo htge hpong shingra ama hkam dap ni a《Shawa jom gadi hta dodan》ai(2003 ning nambat 22 rung laika) hta dodan ai:
Shawa jom gadi ngu ai go, masha lang rung dap hte dai rung dap na muhtam masha ni ubadi tara, tara masa, tara htung hta dodan ai ko hkan nna, bungli galo shabrai, bungli galo aten, hkringsa aten, wunli wun-gau, hkamja lam, magam hpaji sharin shakyang, hpa wunli ama hkam re mu lam ni hpe, shawa masha ni jom bong ginrat la nhtom, gadi laika hta sen jom htu ton re hpe ngu ai re. Laksan mu shawa gadi ngu ai go, masha lang rung dap ni hte dai rung dap na muhtam masha ni ubadi tara, tara masa, tara htung hta dodan ai ko hkan nna, laksan mu langai hpe jom bong ginrat nna, gadi laika hta sen jom htu ton ai hpe ngu ai re.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpuntang hpaji npot mying danhkung masha(7)
哲学名士(7)
时间:2014-09-09 00:00:00
Ju Si: Sungchau Aru Arat na tara hpaji mahlong lo dik ai masha
◆ Nga pra lam labau
Ju Si, laika mying go Yen Hui ngu shamying da u ai, Nansung Aru Arat Huiju Wuyen (Ya daini na Kyangsi mungdo gaba) masha rai nga ai, Miwa mung labau hta mying danhkung ai Myit usa, hpuntang hpaji usa hte sharin shapan usa. Hkung Zi hte Mung Zi a hpang na hkamhkung ai htunghking laili hkungga la-ra htot shon ai sara gaba rai nga ai. Shi go 1130 ning hta sa pra ai rai nna, 1200 ning hta si mat ai re.
Shi go Sungchau Aru Arat na htunghking laili hkungga la-ra hpaji mahkong lo dik ai masha rai nna, Besung Aru Arat ten na Chin gyin, Chin Yi a htunghking laili hkungga la-ra hpaji hpe matut nhtom, manan myit kam masa hpe gram shatsup ai masha mung rai nga ai.
◆ Galu gaba wa ai maumui
Gadai mung myit shayu kau chye nga ai
Ju Si go sak no ram ai ten ko nna shali laika alak rai ka gaja ai majo mying loi prong sai, rai yang shi a lago lata go mi ko nna ali ahti rai nna, nong e grai myit shayu kau chye nga ai. Shi go loi hpum ai majo, masha wa shi hpe alak re myi hte yu ai zon sha a non nga ai. Shing rai, shi go jong sa na shong e jap na ko shong yo yu yu rai u ai. Dai zon rai tim, jong gok shang ai hte shi go jong ma manang ni yong shi hpe sha tsun ai zon non nna, grau myit shayu dum dik nga ai.
Lahpot mi hta, shi mayu na hte maren myit nzim nzam nga let jong lung sa wa yang, ang gatut sha jong chyinghka lam shinggan k dai shani laika s sharin ai sara hte hkrum u ai.
"Nang go ndai jong ko na jong ma re ni?" nga san jang, Ju Si bo gangut let: "Re, sara." nga htan u ai. Dai htom, shi go bo hpe masin hku ko du hkra tarung kau nu ai. Hpa majo nga yang, jong ko sara nnan sa shagu shi a myit hta madu hte loi nhtuk dum nga ai.
"Hpa majo bo tarung mat ai re ta?" nga sara shi a ta ko hpai nga ai laika buk hpe yu let san dat u ai. Laika buk dai ni go shong na ni ngam da ai hkungga la-ra hpaji chyum laika buk ni hkrai rai nna, mayu e jong ma ni ndai lam na laika hpe gadai nau n yu ai hta n-ga, Ju Si a ta ko hpai nga ai laika buk dai ni go grai n sa mat ma sai hte maren, nkau go laika hpyi pyi ganyet wo kau ma nu ai. Shing rai, Ju Si pyi nhta htan shi yang, sara go: "Nang go grai shakut ai jong ma rai nga n dai, na a jong laika go jong ko nambat 1, 2 rai nga a dong?" nga bai san dat nu ai.
"Ngai go loi hkring mi pyi nwam hkring sa n ngai. Jong ma manang ni yong go grai shakut ai hta n-ga myit grai lom ai hkrai rai nga ma ai, lama ngai lani mi hkring mat sa nga jang, manang wa a hpang hkrat mat na sha rai nga ai. Ngai go hkum loi bai hpum, lama laika hpaji bai hpang hkrat rai yang, jong sa na myiman pyi n nga sai. Ngai madu hkum madu hpe pyi n myit kam ai, gara shani go laika hpaji mung hpang hkrat mat na sha rai nga ai." nga Ju Si htan tsun dat u ai. Ga tsun ngut ai hte, shi a hpro nsam pyi nip mat nu ai.
Matut nna, sara go Ju Si hpe lachyum loi sung ai hkungga la-ra lam na manghkang ni san jang, Ju Si aloi sha rai htai kau ai hta n-ga, manghan langai hte langai hpe san san pra pra rai no tsun yan lu nga ai.
"Na a hpaji madang ram ram tso nga ai. teng sha tsun ga nga yang sara go jong gok ko shang wa na shong lang shagu myit gata hta grai myit hkyit dum nga ai, nang ngu yang sara a hpaji madang go gara hku re ta?" Nga sara shi hpe bai san u ai.
"Sara a hpaji go ngai a hta grau tso nga ai, nga go na a jong ma sha rai nna ga gaba n wam tsun ai." nga Ju Si atin ama nga hkap hta htan u ai.
"Rai yang masha hta grau ai masha no nga ai, hpaji lam go htum matu n nga ai majo, sara mung shani shagu grai myit hkriy dum nga ai. Shingrai, nang matsing la ra ai lam go, ndai zon re myit tsang lam hte myit shayu lam hpe hpaji sharin lam hta nmai wa-hkye hkra shangun ai." Nga sara myit grai shanu kau lu sai zon nga hkra tsun dan nga ai.
Ju Si myit lu ai: Myit shayu kau re lam chye rong ai go ngai madu hkrai sha nrai nga ai, sara daram hpaji madang tso ai masha mung ndai zon re myit chye rong nga a hka.
Dai hpang ko nna, Ju Si go nchye myit hkrit dum mat sai, hpa majo nga yang, masha ngu ai go madu hkum madu hpe n myit kam ai aten mung chye rong nga ai. Shingrai shi go hpaji dup sumru lam hpe grau nna maju jung rai galo shakut sa wa ai majo, grai lawan ai hte prat lak mi na hkungga la-ra hpaji sara gaba byin tai lu sai.
● Laksan ninghkring ni tsun ai:
Ma ni go gade a ma tai tim shi madu a ra gadon ai lam rong ai hkrai rai nga ai. Shingrai, ma ni go nong e myit shayu dum nna, madu hkum madu hpe sha maju jung mat rai nhtom, grau ahkyak ai mu hpe go n shai mat chye rai nga ai. Dai majo, mayu na nga sa lam hta, ganu gawa ni ma ni hpe masha go ra gadon lam n rong ai gadai mung n nga ai ngu tsun dan ai hte rau, ma hpe madu a ra gadon lam hpe sha myit nna myit nmai shayu kau ai ngu mung no tsun sharin ra ai.
● Dinghku gata sharin shapan hpaji:
Ju Si a maumui ko nna, anhte lawu na lam ni myit shapro lu ga ai:
1. Ganu gawa ni ma hpe madu a hkum hta ra gadon lam nrong ai masha go n nga ai ngu matsun madun dan ra ai.
2. ganu gawa ni ma hpe madu a hkum na gaja ai lam hpe akyu jashon nna, ra gadon ai lam hpe koi yen kau na hku woi galo madun ra ai.
● Galu gaba wa lam na myit lu lam:
Madu hkum madu hpe kam sham ra ai lam go masha pra sa lam na ongdang lu na shadut tsi rai nga ai. Madu hkum madu hpe madu hpe pyi n kamsham ai ma go, htusit garum jak nrong ai wan lajep pala hte maren rai nga ai. Shing nrai, hpaji gade rong tim, masha a man ko nwam shadan shapro dan dan nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wa hkam ja wa lu ai sha hpa myu 6
预防猪生病的6种方法
时间:2015-01-30 17:18:53 来源:德宏团结报
Lama nang wa watung sha, wa hkye, n san seng wa tu n ra re manghkang pru jang go, sadi ra sai, ndai ni go nang a malu masha ni hte seng nga ai. Chyam dinglik ai hta chye lu yang, wa hkam ja lam go sanseng ai hte lu sha dat n-gun hte seng nga ai, rai yang mayu e anhte malu masha hta wa a matu hpa bo sha na rai?
Wa gaja n gaja go lu sha dat n-gun hte grai seng nga ai. Prat dep chyam dinglik hta chye lu ai, wa a hkam ja lam go san seng ai hte lu sha dat n-gun hte seng nga ai. Dai majo, wa hkam ja na matu, anhte a malu masha ko nna wa hpe lu sha dat n-gun shagrung ya ra ai.
1. Gai go wa byin tai wa ai arai madung re, malu masha ko nna gai jat jashon la ra ai, ga shadon nga chyu, lasi hte galo la ai sha hpa. Grau nna go chyu jahkai ko na gai hte lin a shadon shadang bung tsom ra ai, shing rai yang she hkum hkrang e jashon la lu ai. Dai hta lai nna, gai rong ai sha hpa shadu ai shaloi, namsu loi bang ra ai, shing rai yang gai hpe shabyo lu ai sai majo, hkum hkrang de jashon la loi sai.
2. Lin
Lin go wa ngang na matu yom n mai ai arai re. Lin go malu masha lo malo hta rong shajang nga ai, ga shadon, ashan, anga, achyu, lasi jahkai, naimam jahkai hte namlap simai ni hta go lin lo lo rong shajang nga ai.
3. Wuisinsi D
Wuisinsu D a akyu go masha hkum hkrang gai, lin hpe jashon la nna nra shabyin shatai la ai lam shadut garum ai re. Wuisinsu D rong ai malu masha go dusat sin, nga sau ni re.
4. Wuisinsu C
Masha hkum hkrang hta wuisinsu C grung jang go, wa waji ana htang maja lu sai. Namlap simai gatsing hte namsi ko go wuisinsu C lo lo rong shajang nga ai, shani shagu namlap simai hte namsi namso grung grung sha ra ai.
5. Mu
Nong e namlap simai sha yang wa ko na mu shadang jat la lu sai majo, wa ja shadang hte hpro tu gala shadang lu jat la sai. Maya sha ai bo simai lo sha, ga shadon kongkang, pozhai simai, gaujeng, panglai makrat re, shing rai yang lawu shakap shagreng lu ai hte rau wa ra tsom ai.
6. Fu
Fu go wa hkamja wa ai bo arai re. Fu go wa ko na gai, lin hpe tun yak ai fulin nlung shatai dat nna, ana ganu ko nna byin tai wa hkri rai e wa jahten kau ya na hpe ningdip kau lu nga ai. Dai hta lai nna, fu go ana ganu mui hpe ningdip kau nna ana ganu brat wa na hpe mung no ningdip kau lu nga ai. Panglai nga, hpa-lap, lagat jahku hte nhprang hka(Hkonghkyen shui) hta fu lo lo rong ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Miwa mung hpuntang hpaji npot mying danhkung masha(2)
哲学名士(2)
时间:2014-08-29 00:00:00 来源:德宏团结报
Mo Zi: Mo nta hpaji hpung hpan shalat masha
◆ Nga pra lam labau
Mo Zi, mi na shi a mying go Mo Di ngu ai re, Mo Zi nga ai go shi hpe hkungga shamying ai mying re, Lugo (鲁国人) Aru Arat masha, Jan-go(战国) Aru Arat prat na mying danhkung ai myit usa, sharin shapan usa, hpyen mu usa, Mo nta hpaji hpung hpan shalat ai wa rai nga ai. Shi go mungkan shaning shong 468 ning hta sa pra ai re, mungkan shaning shong 376 ning hta si mat sai. Mo Zi go masat masa hkungga lam sara ni ko shong hkan sharin achyin la nang yu ai hte maren, Hkung Zi hte Mung Zi a hpaji hpe mung no sharin achyin la yu nga ai, <
Mo Zi go Mo nta masha hte masha rapra mazum lam hpe madung rai tsun ai hpaji hpung hpan shalat go ton ai hta n-ga, <
◆ Galu gaba wa ai maumui
Tsora myit song
Mo Zi a gawa go lak sama hpaji masha rai nga ai. No gaji ko nna, shi go gawa a hpang sha hkan re hta n-ga, shi madu mung myit let ta laram re majo, lak sama hpaji alawan sha sharin la chye rai u ai. Sak 9 ning du ai hte, Mo Zi jong lung hpang nna, dai aten hta gumhkong ai Rugya htunghking laili kunghpan maka(儒家文化) hpe sharin shapan hkrup u ai.
Mo Zi go myit sumru kyet dik ai ma re hta n-ga, laika yu laika hti rai tim majoi sha n yu hti shalai nga ai. Shi madu hkum sungchyung ai hte sumru yu ai htom, Rugya ni a myit jasat lam hta htunghking lam hpe nau maju jung, si mat sai ni hpe si poi jahkik galo ya re lam hpe grai n yu htuk dum nga ai. Shi myit ai htunghking lam hte si mat sai ni hpe poi nau jahik galo ya rai yang, ja gumhpro shama ai hte masha hpe shapu shaba re majo, teng hkrak sha "Tsora myit song" ai akyu hpe shayom hkra nga ai.
Shing rai, shi go Rugya ni a myit hpe hkra di kau da nna, Mogya hpung hpaji hpan shalat u ai. Shi majan gasat re mu hpe ninghkap nna, tsora myit song hte shakut sharang lam hpe madung rai hko sa wa ai majo, lo malong mung shawa masha ni e madi shado ai hte hkungga ai hkrum sai hte maren, Jan-go Aru Arat prat hta mying tsomra danhkung mat nga ai.
Shi a myit masa lam madung hpe hko shabra sa wa na matu, shi mung Hkung Zi hte Mung Zi zon bu hkom let mungdan shagu hkan hko shabra hkom u ai. Galang mi hta, dingda ga na n-gun rong dik ai Zhugo(楚国) Aru Arat ni go htingbu-- Sunggo(宋国) Aru Arat ni hpe sa gasat na hku yo shada ton masai hta n-ga, dai aten hta mying danhkung dik ai lak sama hpaji masha Lu Ban hpe myu gap hpra na hking rai sa galo ya nga no so shaga ton ma ai. Mo Zi shiga dai na lu ai htom, dai shana jang Zhugo Aru Arat ko sa du nna, Zhugo Aru Arat na hkohkam wa hpe sa hkum shingdang u ai.
Mo Zi sa tsun jang, Zhugo Aru Arat na hkohkam wa go ga hkun mi pyi nchye tsun mat nga ai. Raitim, hkohkam wa go Lu Ban shi hpe galo ya ai hking rai dai ni hte Sunggo Aru Arat ni hpe gasat dang kau chyalu sha rai nga ai nga myit kam nna, mi yo shada ton ai hte maren Sunggo Aru Arat hpe sa gap gasat na hku nga sha no myit nga u ai.
Shing rai, Mo Zi go Lu Ban a nta ko bai sa du nna, sat lawat ni sa tsun dan nhtom, shi hte rau Zhugo Aru Arat na hkohkam wa hpe sa jom tsun hkum na hku so u ai. Lu Ban go Mo Zi a tsora myit song kap hkra nna, shi hpyi lajin ai ga hpe madat hkro ya sai.
Dai htom, Mo Zi hte Lu Ban go Zhugo Aru Arat na hkohkam wa a man e gap hkat ai kasi jom galo dan ma ai. Kasi dai go Lu Bam gade lang sa shang anyin gasat tim, myu sin ai Mo Zi shi madu hpan shalat galo la ai rai hte hkap gasat n htang kau kau rai u ai. Ndai zon re mabyin masa hpe mu ai htom, Zhugo Aru Arat na hkohkam wa go Sunggo Aru Arat hpe sa gap gasat na yo shada lam hpe hkra di ton kau sai.
Jahtum e, Mo Zi e shakut sa wa ai majo, Zhu Aru Arat hte Sung Aru Arat lahkong maga na mungchying sha ni go majan tsin-yam langai hpe lu koi kau masai.
● Laksan ninghkring ni tsun ai:
Mo Zi go moi prat na mying danhkung ai hpyen mu usa rai tim, shi go majan hpe ninghkap dik nga ai hte maren, madu a hpyen mu hpaji hte madu a tsora myit song hpe hko shabra hkom re masha rai nga ai. Majan ginra ko she mu bungli galo shabyin mai ai hpyen mu usa tsora myit song hpe madung rai bai hko shabra sa wa ai lam hpe, anhte gadai mung sung sung myit sumru yu ra nga ai.
Hpyen mu usa ni go matsan nchye dum ai masha hkrai go n rai nga ai. Dai majo Mo Zi a tsora myit song go anhte gadai mung rong ra ai hkrai rai nna, masha galo na npot nhpang nan rai nga ai. Shing rai, mayu na nga sat nga sa lam hta, ganu gawa ni ma hpe tsora myit song lam aja awa sharin shapan ya ra ai.
● Dinghku gata sharin shapan hpaji
Mo Zi a maumui ko nna, anhte lawu na lam ni myit shapro lu ga ai:
1.Ganu gawa ni ma hpe tsora myit song jasat jasa lam aja awa sharin shapan ya ra ai. Mayu na nga sat nga sa lam hta, ganu gawa ni ma hpe tsora myit song ai maumui mausa lam hte seng ai maumui re ni lo lo hkai dan nna, ma ni a tsora myit song jasat jasa sharin shapan ya na.
2. Ganu gawa ni ma hpe mano mannang ni hpe garum shingtau re htunglai ni matsun madun shaman shakyang shangun rai na. Mayu na nga sat nga sa lam hta, ganu gawa ni ma hpe madu dang lu ai daram garum shingtau ra ai ni hpe garum shingtau sa wa na ngu matsun madun ai hta n-ga, ma ni hpe mano manang ni hpe garum shingtau ai laikyang gaja re shaman shakyang shangun ra ai.
● Galu gaba wa lam na myit lu lam:
Masha go hpa majo mano manang a matu ngu mung myit ra ai ngu ai lam go, masha go tsora myit hte matsan chye dum, grau nna go tsora myit song rong ai majo rai nga ai. Dai majo, gadai mi rai rai ong dang lam hkan galo shakut ai laman, masha galo ai npot nhpang laikyang hpe galoi mung n mai malap kau ai.
Jong Zi: Myit dam lada dik ai myit usa, hpuntang hpaji usa
◆ Nga pra lam labau
Jong Zi, mi na shaga mying go Jong Chyu ngu ai re, laika mying Zi Shu, Jong Zi ngu ai go shi hpe hkungga shaga ai mying rai nga ai, Jan-go Aru Arat prat na Sunggo Mung(Tsun ma yang langai go ya na Anhui mungdo gaba Mungchin ginwang masha, bai langai go ya na Honan mungdo gaba Shanghkyu ginwang sinpro dingda Myinhkyen ginwang) na masha nga ma ai, mying danhkung ai laika hparat ninghkring, myit usa, hpuntang hpaji npot usa, Daugya hpaji hpung na gasa masha langai rai nga ai. Mungkan shaning shong 369 ning hte mungkan shaning shong 286 ning daram hta sa pra ai masha rai nga ai. Hpang prat na masha ni shi hte Lau Zi hpe "Lau Jong" nga nna gapyon shamying ma ai, shan hte a hpaji hpe mung "Lau Jong hpuntang hpaji npot"nga no shamying ma ai.
Shi a myit hta n shareng ai dingdo ladat lom nna, shi a myit masa madung go mungkan ga ntsa na myu sumhpa go laklai nga ai hkrai rai nga ai nga myit u ai. Dai a npot nhpang ko shi go "Nhpa wa rai tim shi hkrai shi byin ai ko hkan nna galo nang ra ai." Nga no myit u ai.
◆ Galu gaba wa ai maumui
Arong aya hpe n sharong
Jong Zi a kun dinghku go grai ruyak matsan ai majo, loi nhkring shat pyi hpa nsha nga ai. Shi go shani shagu long mya nsa dai sha hpun lang, madu jan atsing hte da ya ai zauhkai shamya sha hkai lang rai, Hpushui(濮水) hka ngu ai hka kau ko nga sha sa ton chyai chyai rai u ai. Nga lu nlu ton tim, shi go grai myit gabu dik dum nga ai.
Dai aten hta, shi go sak no gaji tim, mying grai danhkung sai. Zhugo Aru Arat na hkohkam wa Jong Zi kung gat ai lam hpe na chye ai htom, shi hpe mungdan gon lajang lom shangun nu hku so shaga la na nga myit u ai. Shing rai, shi go du gaba lahkong hprai nna, manu ging dan ai kumhpo kumhpa re hkyem lang rai, Jong Zi hpe sa jahkrum shangun u ai.
Du gaba dai yan tam she tam rai yang she, Hpushui hka makau ko nga ton nga ai Jong Zi hpe sa mu tam ma ai. Shan sa mu ai Jong Zi go bu hpun palong ashep ashap rai nna, mayu na hkai mu masha hte ginhka shara nrong nga ai, rai yang shi a myi lahkong go atu asan re hta n-ga, bonu zen kung ai hte myit sam dik na zon re tsam marai hpe yu shapro lu nga ai. Dai shaloi, shi go myit grai maju jung rai nga ton nga nna, du gaba dai yan go shi a makau ko sa la nga ma ai.
Aten chyahkring mi lai jang, Jong Zi go shi a hpang e masha tsap nga ai zon nga nna, n htang yu dat u ai. Shaloi, du gaba dai yan go grai hkung ga rai hkom sa wa nna, shi hpe :"Jong Chyu salang wa, an go Zhu Aru Arat hkohkam wa hprai dat ai gasa rai ga ai. Hkohkam wa nang a hpaji hte danhkung ai mying hpe grai shagrau shaa ai majo, nang hpe mungdan gon lajang lom na matu sa so shaga shangun ai re, nang gade pu ba tim an hte she no hkan wa yu ga!" Nga tsun so nga ma ai.
Jong Zi bo gayin la nna, hka kau ko nga ton dangam rai nga u ai. Shi go myi loi ti kau rai, du gaba dai yan tsun ai ga hpe n na ai zon, gachyi pyi n shamu shamot mat nu ai.
Shingrai, du gaba dai yan go mi tsun ai ga hpe galang bai gahtap tsun dat masai.
Tsomra na jang, Jong Zi go tsun ai ga hpe go nhtai ai:"Ngai na yang, Zhugo Aru Arat ko mau na zon re gaba dik ai taukop langai nga ai da, rai yang si mat ai aten 3000 ning jan du sadong! Nanhte a hkohkam wa go lai sumpan hte gayop nna, sanap hka hpun kok ko bang da nhtom, myau gaba ko sa ton da nna, shani shagu sa jo jau nga ai da nga tsun ma ai, yi re ta?" Nga san dat u ai.
Du gaba dai yan go atin ama nga :"Re, teng sha re." Nga jom htan ma ai.
Jong Zi matut nna:"Rai yang, myitsu salang yan, taukop dai si ai hpang shi a nrut nra hpe masha hpe jo jau shangun yang she hkungga lu na hku myit mada ai kun, shing nrai shi madu hkum madu myit mi rai kam ai hku hkumpa gata hkan gano hkom na hku she myit mada ai kun?" Nga bai san dat nu ai.
Du gaba dai yan grai lawan ai hte:"Dai go shi kam ai hku hkumpa gata hkan she gano hkom mayu lo."Nga jom htan dat masai.
Shaloi Jong Zi manyi let:"Salang gaba yan nan she nhtang mat wa manu, ngai mung madu kam ai hku nna hkumpa gata hkan gano hkom mayu nngai lo." Nga du gaba dai yan hpe nhtang wa mat shangun nu ai.
● Laksan ninghkring ni tsun ai:
Arong sadang hte ja gumhpro go masha hpe gaja dik ai rung rai lakung lama jahkum shatsup ya lu nga ai, raitim masha a atsam hpe mung dip shamyit kau ya chye nga ai. Jong Zi a myit masa lam hpe daini du lang shachyam sa wa lu ai npot nhpang go, arong sadang hte ja gumhpro hpe n marit ai majo rai nga ai.
Arong sadang hte adu aya lu hkra nga shakut lam go n shutshai ai, rai yang dai ni hpe nga nna nga sat nga sa lam na grau ai sam majing hpe malap kau, shing nrai myit hpyak mat rai jang, arong sadang hte adu aya ndai myu lam lahkong go masha pra sa laman hta myit ru myityak shangun chye nga ai. Dai majo, ma ni hpe sharin shapan ai shaloi, ganu gawa ni ma hpe:"Arong sadang hte ja gumhpro hpe sha nau n mai marit ai."Ngu sharin shapan shaga ra ai.
● Dinghku gata sharin shapan hpaji:
Jong Zi a maumui ko nna, anhte lawu na lam ni myit shapro lu ga ai:
1. Ganu gawa ni ma hpe:"Arong sadang hte ja gumhpro hpe nau n mai marit ai" kasi galo dan ra ai.
2. Ganu gawa ni ma hpe arong hpe n mala, ja gumhpro hpe sha nau n mai marit ai hte maren, masha gaja galo na she ahkyak rai nga ai ngu sharin shapan ra ai.
● Galu gaba wa lam na myit lu lam:
Mungkan hta nga sat nga sa lam hpe shaging shadan ra ai hta lai nna n hpa mung n nga sai, dai majo, arong sadang hte ja gumhpro hpe ladu lai rai n marin ga.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
MASU GA
谎言
时间:2014-08-29 00:00:00 来源:德宏团结报
Ya Nan an go grai hkuhkau ai ma nang re, la ni mi na nhtoi, ngai Ya Nan a muhtam gok chyinghka lam ko lai hkrup yang, gasa shaga ai nsen na dat nna, ngai myit hta loi mau mau ngu let, chyinghka lam loi ga-ap ton ai mu nna, ngai chyinghka ganong hpo na hkom shang wa sai. Dai shaloi ngai yupmang mang yang pyi mu hkrup na zon n non ai manghkang hkrak sha mu hkrup sai, Ya Nan go tsom dik ai mahkon gasha hte lahkum ko ahpum hkat to nga ma ai.
Shan go ngai hpe mu nna gajong gachya rai rot tsap wa sai. Mahkon gasha dai go myi man ahkye rai, bo tangu gum nna gagat pru mat wa nu ai. Ya Nan go grai gaya la ai zon, dai shara ko agatsi nga tsap to rai, myi man go ahkye rai ngai hpe yu to nna, chyahkring mi rai jang, Ya Nan ngai hpe gasa tsun tan ai, nang ngai hpe manghkang ndai makop jashim ya rit lu, ngai go grai pot mayu ai myit hte shi hpe yu dingja to nga sai. Raitim lai ai hpang e ngai atsom myit sumru dat yu yang, shi ngai hpe gasa tsun ai ga ni hpe yong makop ya na ngu htan kau sai.
Gade nna yang Ya Nan ngai hpe so nna lusha seng ko haisen sa woi sha tsa sa woi lu rai nu ai. Ya Nan go ngai hpe loi nkam sham ai zon, shong e ngai tsun yu sai ga ni hpe bai gahtap san san rai, ngai shi hpe atsom sha ngu tsun ai, hpang de nang siri sadang jahpoi ai mu n ga lo jang rai sai, ngai nang hpe manghkang ndai chye mokop jashim ya ai.
Ngai myit ung-ang nna gaja wa Ya Nan hpe makop jashim ya na i ngu bai myit mahtam yu rai. La-ma hpang de ngai myit ai hku rai yang grai teng na wa, hpang e Ya Nan go gaja sha mahkon gasha dai ma n hkrum hkat yu masai. Ya Nan mung ngai hte grau hkuhkau gaja rai, lahkong masum ya rai jang ngai hpe shat ni sa woi sha tsa sa woi lu rai, shong nnan hkan e ngai shi hte gabu gara rai no lusha hkom rai, ngai hpe shat shaga jo shagu shong na mu dai sha san san rai. Dai hpang e ngai shi nsam laikyang hpe lu yu shapro sai. Ngai shi a ga lachyum ni hpe chye madat na la sai majo, nye myit gata hta mung grau myit yon ai zon nga. Ngai myit gata hta ndai hku byin yu wa yang yi gaja na ngu bai lagu myit sumru yu rai, Ya Nan go shi a ja gumhpro gade lang ajep kau ai n tsun shapro rai, je madung ai go an shada hkuhkau mazup lam grau mat mat wa ai zon, nye myit hta grau myit tsang ai go an a manang mazup lam hpe gali galai hkat ai zon nga mat wa, dai rai nna ngai myit gata hta myit sumru yu ai ndai hku bai byin yu wa yang n mai sai ngu, ngai aten grai na hkra myit sadi la nna, ladat langai lu myit la sai, lani mi ngai mu yu ai hpang, Ya Nan ngai hpe shong na lusha seng ko shat bai sa sha ga nga so nna, ngai shi hpe atsom ngu tsun shaton tan ai, nang ndai hku myit la yang n jo ai lu, gaja wa nga yang shong na mu dai byin ai hpang shani jang manghkang a mabyin masa ni yong na num jan hpe tsun tan kau sai.
Ngai myit n maram du ai go, laning mi chyen pyi ndu yang, ngai n myit du ai manghkang byin pru sai, Ya Nan go shi num jan ma hka hkat mat sai, ngai Ya Nan hpe sa tam la nna san ai, Hui Fang myit dai shade gaja ai num gasha hte nhpa na hka hkat mat ma ni ngu san sagon jang, Ya Nan go grai nkui manyi la ai nsam hte nsa gaba sho na tsun ai, Hui Fang shi shinggan ko gaga la lu mat sai.
Ngai Hui Fang a myit hpe gade she chye ai, shi dai zon re num gasha n re. Ngai Ya Nan hpe san ai, nang dai hku tsun ai lachyum go, shi shinggan e gaga la hte nga hkom ai mu yu ai i.
Ya Nan tsun ai n mu yu tim, ngai lu maram du ai, nang myit yu u, shi ngai ya mu dai jau jau na chye sai re wa, shi a laikyang ni yong shong de na hte maren no a rai nga, ganing ngu tsun na i, ngai go grai mau tum ai ndai daram gaba ai manghkamng byin pru yang shi hpa zon nnon, azim sha no arai nga, mu dai shi hte hpa nseng hkat ai zon rai, manghkang dai a ladat go langai sha chye re. Shi shinggan ko gaga sumtso la lu sai re. Sumtso la langai sha pyi n rai na re.
Ka ai: Nhkum Ma Chin
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Jinghpo hpaji景颇文化
NGAI TSUN MAYU AI HTUNGHKING
我要告诉你
Daini na n dai prat Htunghking ningli bai sumrat Mai hkam htunghking masat la Dingbai ding na kau ton...
-
HPAJI JANMAU LU HKRA
2014-06-12会有收获的一天
Lai mat wa sai prat ni hta, Chyurum Wunpong Jinghpo ma, Nga shara ninghton buga, Ginru ginsa hta nak nna, Hpaji laika n lu la Jaiwa dumsa mi pra, Maisau laika hta n lu ka da N-gup aga hte sha tsun hton hkrat wa, Myit kro bonu ko sha matsi
-
GUNGCHANTANG A CHYEJU
2014-06-12党的恩情
Nau na ningtsing ni e, Hpu do majing ni e, Moi prat dingsa hta e, Anhte n lo amyu ni go, Hkohkam e dip, N hkru hpyen e rip, Ji nat hpe kam, Gumchying gumsa lai e lam shadam, Dip sha na hpaji do, Mayam yam sha na anyan gado, Jiwoi prat hta w
-
Wan je hpyen ni nnangnon tsin-yam hkye awai sumla shiga
2014-06-09德宏消防部队盈江抗震救灾图片
Mungdo up Li Gyi Hin tsin-yam hkrum ai shara ko sa du gawan nga ai Mungdo pati rapdo mu madu Wang Gyin Hkyang wan je hpyen sa gawan nga ai Mungdo gaba wan je dap ningbo sa du gawan lai wa sai Shawa masha ni a dum nta gram ya nga ai Sham
-
LANI MI GO CHYE HKRUM NGA AI
2014-06-09会有相逢的一天
Ka ai: Mahko Tom Daini go gade ning tsan gang mat sai manang jan a chyanan du pru ai majo gade sha myit gabu nga n ngai Ganoi sha lo nga ai ga hko lahkun ndai n nga yang, nang gayat hkrang dat ai chyanan nambat hpe ngai ganoi sha nhta dip
-
MYIT HKRUM LAM RA DIK SAI
2014-06-06团结
Ru n galu ai hpun pot ngang ai, Myit n hkrum ai amyu n rot wa lu mai N-gup e sha jahta, HPa mu n byin wa Hpaji byeng-ya gata ai wa hpe, Masha wa e mo sha kau ai ko kre Madu hkum a matu sha nga nna, Myu ting a akyu hpe kau da N-gup hta g
-
HTUNGHKING HTE LAIKA
2014-06-06传统习俗和文化
Anhte Wunpong amyu sha, Mungkan aga lat ko nga, Shinggyim masha pra ko pra Gaji gadun ai ko nna, Galu gaba lahtam wa Amyu langai ngu masat, Daini du hkra htunghking hte aga n mat Gabu hpa nan rai, Hkikhkam ai ngu mai Hpa rai grin nga lu
-
MANGAI HPE MARIT AI
2014-06-06思念秋天
Ka ai: Bum Lai Goi i ye Maten ya hta brang ngai sumru Daido buga de myit dum Buga hte hka ai 30 ning Buga hpe tut marit ningtsing Htongseng mangai ta du ra ai Brang buga hpe myit dum la nngai Shagroi hpungtsin noi abya Gatsi numri ningli
-
MANGAI HKRUDU
2014-06-06秋鸟
Ka ai: Bu Lai Goi lo Hto ra majom wa-hpang ntsa Wure ri ai ndung kra Shingnyi hkrudu bai du sa Wure ri hta sa dung nga Mahku nu ninghkring yu ngui sho Nsi naimam hpe shi lalo Brang go myit yu sai Hkrudu hpe shaga nga nngai Yin wang sin n
-
BUGA WA YU GA
2014-06-06故乡
Ka ai : Bum Lai L: Tsora nja hkon e Htongseng mangai ngai sai le Daido buga wa yu ga Samui wanleng jon let sha Mangai pan teng wa di ga Utong ulat jon let sha Mangai namsi wa di ga N: Eh, tsora nja brang e Mangai ta du sai le Shangai buga w
-
Wo hkop
2014-06-06舞者
Tsamun Mang Gabang Ninggong Dunghkun Mang nge Ya nang Ginwang jinghta nga Dunghkong ajan kra rong yang Alat lang ngin nga Magrau grang Wa li shadan dang ngin nga rong sindai Gumrong gumran Lakying lashan rai en pra Shayi laihpong lung Shada
-
NDONG RI MAJAI
2014-06-06丧葬习俗
Numjang hte karoi galo ngut, achying noi da, Uhkrung sumla jun da, ninglam danghkon sharot ngut re hpang go, gabung sha dum ya nna nmai ngut nga ai, ndong mung no gahkrang ya ra nga ai Shingrai ndong gahkrang ya na matu ndong ri hpe shong
-
Jinghpo wunpong htunghking makoi mayang poi
2014-06-06景颇族的丧葬习俗
Jinghpo Wunpong sha ni a htunghking makam masham hta, Shinggyim masha langai si mat ai lam nnga ai sha, Jinghta ga na nga pra lamang tup hpring mat ai hpang, shi a nsoi nsa, Amoi Amang ko nna pru mong mat wa ai salu ni go lamu ganghkau de m
-
HKA PRU SHAPRO AI JAHPOT MU JO AI LAMUM
2014-06-05诗歌
Wo Shangai lamum me Dinghkai nampum Shangai lungbyen ngat Dinghkai chyinghkyen hkringdat Shangai lungbyen rong Dinghkai chyinghkyen htong Shangai lamum hkringyu yup Dinghkai chyinghkyen htong Shangai lamum hkingyu dingyang Dinghkai nampu
-
Da lung shabu ai shaman ga
2014-06-05新衣
La ni nge go: Ngai sha go daini ko nna go, sungkung labu nnan wai, da lung labu nnan pai, ngai sha go, daini ko nna go, mayat maya wa nu ga lo, gumja gumhpra wa nu ga lo akun shum, dinghku hpum mai, alat rai wa nu ga lo Laijum laika chye
-
Numju maro u hte jo ai dumsa ga
2014-06-02乔迁赞歌
Manap chyinggap hpaga dingga lam hkat hkrang Mu mamu gajai marai n ra Gahpu ganau Mayu dama Makyin jinghku Abu aga Gahtong ningchyong Shakon kungdon n hkra Hpugun lamun Hpulam latsa n rip Ali ningchyi Ana ahkya Hpugun hpulam hte li ninglai


text:
san gao wen ti ji gao xue ya gao xue tang gao xue zhi wen ti , zhu yao shi you yu yin shi bu dang er dao zhi de xun huan zhang ai . jie jue de ban fa , di yi shi cong yin shi kai shi , ni ying gai nie ru da liang de lv deng shi pin , suo wei de lv deng shi pin jiu shi bu han tang , tan shui hua he wu xiang dang di , ying yang te bie feng fu de . chu le la ji shi pin , bu jian kang de bao zhuang shi pin , jing zhi de zhu shi , han tang de shi pin zhi wai , sheng xia de dong xi dou mei you wen ti . di er ke yi shi liang de yin yong yi xie zhuan wei san gao ren qun pei zhi de nai fen , xiang nuo ya de san gao le xi lie . di san , ni ru guo yi jing chu xian le san gao wen ti , huan xu yao e wai bu chong wei sheng su , kuang wu zhi he kang yang hua ji . zui an quan de shi bu chong duo zhong wei sheng su he kuang wu zhi yi ji kang yang hua zu he de pian ji .(原文
)(汉音对照
)(王朝网络 wangchao.net.cn)
san gao wen ti ji gao xue ya gao xue tang gao xue zhi wen ti , zhu yao shi you yu yin shi bu dang er dao zhi de xun huan zhang ai . jie jue de ban fa , di yi shi cong yin shi kai shi , ni ying gai nie ru da liang de lv deng shi pin , suo wei de lv deng shi pin jiu shi bu han tang , tan shui hua he wu xiang dang di , ying yang te bie feng fu de . chu le la ji shi pin , bu jian kang de bao zhuang shi pin , jing zhi de zhu shi , han tang de shi pin zhi wai , sheng xia de dong xi dou mei you wen ti . di er ke yi shi liang de yin yong yi xie zhuan wei san gao ren qun pei zhi de nai fen , xiang nuo ya de san gao le xi lie . di san , ni ru guo yi jing chu xian le san gao wen ti , huan xu yao e wai bu chong wei sheng su , kuang wu zhi he kang yang hua ji . zui an quan de shi bu chong duo zhong wei sheng su he kuang wu zhi yi ji kang yang hua zu he de pian ji .
免责声明:本文仅代表作者个人观点,与王朝网络无关.王朝网络登载此文出于传递更多信息之目的,并不意味着赞同其观点或证实其描述,其原创性以及文中陈述文字和内容未经本站证实,对本文以及其中全部或者部分内容,文字的真实性,完整性,及时性本站不作任何保证或承诺,请读者仅作参考,并请自行核实相关内容.


text:
Ma ju kawa hkai shalat na hpaji
种植麻竹技术
时间:2015-02-16 18:03:13 来源:德宏团结报
Hkai shalat a ten Ma ju kawa go shata 3-4 laman hta alap lap nna, shata 6-9 daram e makru kru wa rai nga ai, dai majo shata 1-3 ko abong hkai la yang gaja nga ai. Dai re go, ginra nbung ai nga yang, gahtet gatsi lamu marang mung nbung nga ai majo, abong hkai shalat ten mung loi shai ra nga ai. Htingra lado hta lamu marang htu tsom, hkunhkro ai lam n nga re ginra hkan go, shata 1-3 laman na gara ten hta hkai tim mai ai, lama lamu marang nhtu nna hka jo bang na lakung lama bai n manu re ginra hkan go, htingra lado htum wa na ten hta hkai yang mai ai. Ndai zon galo du jang go, kawa tu shadang shatso la lu ai hta n-ga, dai shaning kawa makru kru wa na lam hta mung akyu rong nga ai.
Kawa bong lata mari na hte gon lajang na lam Kawa bong go lakmat lu htep rai hpo ai seng ko sa mari ra ai, lama mari ai lo sa nga jang, bong hkai shalat ai ginra ko shong sa jep yu nhtom, seng ang gadi laika hta sen jom htu na. Kawa hkai na lamu ga hpe shong lajang shajin ton nna, garot du ai hte hkai kau re ladat lang na. Aloi sha nma hkai ai kawa bong hpe go, shanyip nbung nhkra ai shara ko shong “Hkai masu ton ,” shing nrai yihku ko hka madit la nna magap ton nhtom, nong e hka jo na. Sumtsan ga nna garot la na rai jang go hkro mat na hpe htang maja na matu, ga nya hte gayop kau ra ai. Hto garot shing nrai hkap shayu la re shaloi mung grai ku ra ai. Hkai na shong e, nhtu hte ningma hkra sai kawa ma-hka ni hpe hprep shara kau ai htom, ga nya ni hte npot gayop kau nna ton na.
Hkai shalat ladat Ma ju kawa aru go nau nhkron galu ai majo, nhkun nau n sung ra ai, hkai na shaloi chye gale shajin ton sai ga shing nrai nhkun ko mai ahpre hkai sai. Nhkun ko nam chyayat namhpun re ni hkyen hke15—25 dat bang nna, nhkun htumpa ko atsom nyep shara nhtom, hka madi ra hkra jo bang rai nna, kawa bong hpe ading sha di hkai ton na. Shingbut gaput ai shaloi grup yin shara nna gaput n htom, bong hpe loi gawo dat nhtom galang bai gaput nna gabye shangang kau na,nhkun hpe n lahkyon hkra aga ni ahpre apom kau na, dai nrai yang go hka hpundo ni apyek hkra nna n gaba tsom ai.


text:
Ubadi tara hpaji(22)
农村实用法律(22)
时间:2014-12-24 08:57:50 来源:德宏团结报
Dinghku hka ai shaloi, maga mi de na wa ahka kap ai nga nna masu ai hpe ganing di lajang na?
Anhte mungdan 《Hkungran ubadi tara》 nambat 47 hta dodan ai, dinghku hka ai shaloi, maga mi de na wa makoi magap, htot ton kau, dut sha kau re ladat hte shan jom lu ai sut rai hpe jahten shaza, shing nrai masu mago nna, sut rai shalo la kau ai wa hpe go, shau nna garan ya, shing nrai n garan ya rai na. Lama ning re masa pru jang go ubadi tara rung de sa shok lawa nna, sut rai hpe galang bai garan rai mai ai.
Num sho la sho nna dinghku bya mat jang, dinghku shabya ya ai ni nshut ai maga de na ni hpe gumhpro yi wa ra a ta?
Anhte mungdan 《Hkungran ubadi tara》nambat 46 hta dodan ai, dinghku num ding hku la ni kaga masha ni hte sa jom nga sha nna, dinghku shabya kau jang, n shut ai maga na ni go, ja gumhpro shawa la na ahko ahkang nga ai. Raitim, madu jan madu wa shada mai shawa hkat ai, dinghku sa shabya ya ai ni hpe go n mai shawa ai.
Dinghku hka ai shaloi, n shut ai maga na ni myit jahten shaza ya ai majo shawa la na ahko ahkang yi lu a ta?
Myit jahten shaza ya ai lam na-du jang go mai shawa ai, ga shadon jahten shaza hkra hkrum ai masha ni sai hten mat, myit htoli htola n nga mat, shing nrai kaga myit ana lu re.
Nhpa hpe“Nta dinghku gata na gayat dingsa” nga ma ta?
Nta dinghku gata na gayat dingsa lam go, nta dinghku gata ko byin ai, adup, gyit ahkang, adup jahten re ladat hte masha a shinggyim ahko ahkang hpe dip shingdang ya rai nna, nta masha ni a hkumhkrang, myit ni hpe jahten shaza ya ai hpe ngu ai re.
Dinghku gata na gayat dingsa lam myu lahkong nga ai:
1. Hkum shan ko na adup dingsa ai lam.
2. Amyit dingsa ya ai lam.
Nta dinghku na gayat dingsa lam shing dang na ladat:
1. Dinghku gata hta gayat dingsa hkrum ai masha ni go, shawa salang rapdo, mare salang rapdo hte tinang nga ai rung dap ni je kau ya hparan ya rai na hku sa mai hpyi shon ai.
2. Dinghku gata hta gayat dingsa hkrum nga ai masha ni, shawa salang rapdo, mare salang rapdo ni je lom, shawa wunli makop dap ni hpe sa jahkring kau ya na lam mai hpyi shon ai.
3. Dinghku gata hta gayat dingsa hkrum ai masha ni shawa wunli makop dap ni hpang de hpyi shon jang, wunli gon lajang tara hta hkan nna lajang ya ra ai.


text:
Ho Ru Li sungchyung ai hte Sishan ginwang do matsan shatong mu sa jep dup hkom u ai
何汝利视察西山扶贫工作
时间:2014-12-21 21:39:02 来源:德宏团结报
Mare masha ni hte hkrum shaga nga ai.
Mungdo pati rapdo mu madu tau Ho Ru Li ndai lapran lit atsang sha rai rot hkom nna sungchyung ai hte Mangshi Sishan ginwang do ko matsan shatong majen je muhtam lam wa jep dup hkom nna, bum ga na shawa masha ni a ja gumhpro jat shu la na matu wa jep dup hkom ai rai nga ai.
Ho Ru Li go Sishan ginwang do Nongbyin Honghkyu mare salang rapdo hkaimu hpung langai ko, hkaimu gahtong pati lakying mu madu, hkaimu hpung gaji hpung up Shi Hkonglum ko shan nga rem sat lawat hte htom hpang na rot jat yo shada lam re san sagon la rai u ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Mahku nu shaga ai lam
Mahku nu shaga ai lam
时间:2010-08-10 00:00:00 来源:德宏团结报
(Majan laka) Maji Shan Lum
(Shata 8 pro 6 ya na do)
Lamun batbau sumru in shang wa
Mahkri share shagu in shang wa ga
Shi bye htaiyong wa lung myit
Laron hkumtong wa dung htit
Ninghkong jaiwa ni a
Hkumhkam shingma wa lung myit
Ningpyo laka ni a
Maron du-krung wa dung htit
Chyahpung dodap dung ai
Wa gon salang ja hteng shadang ni a
Hkumhkam shingma wa lung
Maron du-krung wa dung myit
Shayi laihpong wa lung myit
Shadang laihpong wa dung myit
Chyinghkai nu lung ni a
Hkumhkam shingma wa lung
Monron du-krung wa dung myit
Ya mahku nu shinglam majan ni
Ntsu nba majan ni e
Ningbat ningra no ren
Ninghtep ningba no hprem yu ga
Wo ajet lauhku lu wa ga
Ajet lauhku n ra majan ni go
Lamoi gumdui chyu wa ga
Lamoi gumdui n ra majan ni go
Ning yam hpa sau lu wa ga
Ning yam hpa sau n ra majan ni go
Ningdung sha-ji sha wa daimo ga
Ningdung sha-ji n sha majan ni go
Ahpom binlang sha wa ga
Ahpom binlang n ra majan ni go
Azi lut soi la wa ga
Azi lut soi n ra majan ni go
Jahkui namhtum sha wa ga
Jahkui namhtun n ra majan ni go
Wo ra ja man gumdang la wa ga
Jaman gumgang n ra majan ni go
Lawang gaisa la wa ga
Lawang gaisa n ra majan ni go
Sanghkang la-yu la wa ga
Sanghkang la-yu n ra majan ni go
La-bat hkontong la wa ga
La-bat hkontong n ra majan ni go
Masit pasi raitim la a ga
Masit pasi n ra majan ni go
Makum gaitsing la wa ga
Makum gaitsing n ra majan ni go
Na noi lakan la wa ga
Na noi lakan n ram ajn ni go
Gahtau yangseng la wa ga
Gahtau yangseng n ra majan ni go
Hkakyu n htu la wa ga
Hkakyu nhtu n ra majan ni go
Rinong sumdoi la wa ga
Ya go
Ningnat ren sai
Ningra mung hpren sai
Ningpyo ganon shanum wa ga
Ruji gapyon jahkum in
Mahku nu shinglam majan hkum in
Manong ninghpa sha wa ya grai
Sinlai yuhku sha mung ya mai sai
Marai jodung sha wa ya gaba
Agong shing yan sha ya masa sai
Yup sha shamui mung n mu
Dung sha mashi mung ntsu sai
Ninghkong jaiwa ya matut
Ningpyo laka ya gamut wa saga
Ahpro numchying mung chyoi sai
Apan salat mung ya htoi sai
Akrong hpaji ya jat
Ningpyo wusa laka ya hpat sai
Ningnan nta dingshon ai ding yang
Galu htingchying hkri on ai hprang rai wa saga lo
(Mahku nu shaga ai lam ngut sai)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga


text:
Wunpong shayi
景颇女孩
时间:2014-05-08 00:00:00
Tsin Tsin
Daini mungkan ntsa
Ganu ngu ai ni wa
Shinggyim pra lam a matu sha n rai
Mungdan a ningbo tai ra sai
Hpaji ningbo a n pot
Ganu num ko na rot
Ningbo gaja tai na
Ganu a hkritung kon rai nga
Wunpong shayi sha ngai
Nu a hkritung ko na shangai sai
Hpun hta hka ja mam htu lam hta n gangu
Prat nnan shayi ngai
Lam magup hta chyechyang ra sai
Dai majo
Amyu ru sai ganu ngai tai
Makam kri rong ai ganu ngai rai
Hkamja zet let lam hpe mung hkan sa na
Amyu hte mungdan a ganu mung ngai rai na
Amyu a ningbo gaja pra sa na
Wunpong shayi a pajat mung tsomhtap ra
Ma pon ai lata ndai
Mungkan hpe ashun ra sai
Ngai Wunpong shayi majoi nga shalai n mai
Atsam dat da-ting shakut na nngai
Lauban launa maigan la ni hpe n yu
Sai jet wunpong shadang hpe chyu
Tso myit makai hkak
Shawa man hkungran hkrak di nna
Amyu hpe mung shalo
Mungkan hpe mung tso let
Hpotni na ningbo ningla gaja ni hpe shprat ga ngu
Wunpong shayi ngai hpungdim dat nngai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga